Kako smo u poslednjim danima 2020. donirali za borbu protiv COVID-19? | Giving Balkans\nKako smo u poslednjim danima 2020. donirali za borbu protiv COVID-19?\nGotovo cela 2020. godina bila je u znaku davanja za podršku borbi protiv posledica COVID-19, za šta je najveći broj donacija i bio namenjen.\nZbog toga smo i poslednji nedeljni pregled vesti o davanjima u regionu posvetili upravo davanjima za borbu protiv COVID-19.\nPročitajte kako su donatori podržali svoje zajednice u borbi protiv štetnih posledica COVID-19 u poslednjoj nedelji 2020. godine.\nUniCredit Banka Srbija je donela odluku da u svoje i u ime svojih klijenata i zaposlenih donira 30.000 evra, u dinarskoj protivvrednost, Republičkom fondu za zdravstveno osiguranje, iz sredstava koja su tradicionalno namenjena pripremi prazničnih poklona i proslava. Ova donacija će omogućiti RFZO da nabavi opremu i materijal neophodne za lečenje pacijenata obolelih od virusa Covid-19.\nPočetkom aprila ove godine UniCredit Banka Srbija donirala je Republičkom fondu za zdravstveno osiguranje 50.000 evra, u dinarskoj protivvrednosti, a zatim se i pridružila inicijativi koju je organizovao UNICEF za kupovinu kiseoničkih protokometara za Klinički centar Srbije.\nKompanija Mozzart podržala bolnicu u Batajnici donacijom vitaminskih paketa medicinskim radnicima\nKompanija Mozzart donirala je nedavno otvorenoj COVID bolnici u Batajnici pakete voća, sa ciljem da lekarima i zaposlenima u ovoj ustanovi olakša svakodnevni rad.\nOva akcija do sada je sprovedena u 40 bolnica i kovid-ambulanti širom zemlje i u okviru nje je podeljeno 75 tona voća.\nNa ovaj način, Mozzart je želeo da pošalje poruku – hvala svim medicinskim radnicima. Mozzart je u 2020. godini zdravstveni sistem podržao i kroz donaciju sredstava za kupovinu respiratora, finansijske donacije zdravstvenim ustanovama i nabavkom potrebne opreme za bolnice.\nKompanija Imlek donirala je više tona mleka kliničkim centrima i opštim bolnicama širom Srbije.\nTako je više tona Moja Kravica dugotrajnog mleka donirano Kliničkim centrima Srbije, Niša i Vojvodine, a pored ovih ustanova, donacije su upućene i Opštim bolnicama u Vršcu i Valjevu, novootvorenoj Covid bolnici u Kruševcu, kao i Specijalnoj bolnici za interne bolesti u Mladenovcu.\nPomoć nije izostala ni u zemljama regiona, u kojima Imlek posluje, te su pomoć u nabavci medicinske opreme i robne donacije upućene zdravstvenim ustanovama u Bosni i Hercegovini, Severnoj Makedoniji i Crnoj Gori.\nRanije ove godine Imlek je donirao i novčana sredstva za nabavku sedam respiratora i uputio robne donacije svim bolnicama u Covid sistemu, ustanovama za nezbrinutu i bolesnu decu, Crvenom Krstu ali i Banci hrane.\nCOVID Centar KBC-a Split dobio je četiri nova uređaja za kiseonik sa visokim protokom i dva monitora vitalnih funkcija ukupne vrednosti od oko 210 hiljada kuna.\nDonaciju su zajednički obezbedili Medicinski fakultet i Rotary klub Split u saradnji sa firmom za građevinske poslove Strabag d.o.o. i Autokućom Vrdoljak d.o.o.\nOva donacija bi trebalo da olakša posao lekarima i da pomogne u zbrinjavanju velikog broja bolesnika kojima je takva terapija od suštinske važnosti.\nDonacija Podravke za Opštu bolnicu Koprivnica\nKompanija Podravka je uručila vredne donacije Općoj bolnici Koprivnica za koje je izdvojila 635 hiljada kuna.\nU pitanju je donacija respiratora i pet uređaja za terapiju visokim protokom kiseonika koji se koriste za lečenje najtežih oblika zastoja u radu pluća kod COVID-19. Podravka je tajođe u proteklom periodu donirala bolnici i novčana sredstva za nabavu inkubatora, ležajeva i ormara za potrebe pedijatrije i opremu za dnevni boravak odela, koji je ujedno i preuredila prema idejnom rešenju i uz pomoć agencije za dizajn enterijera Brigada.\nFondacija „Nikola Jančev“, uz podršku predsednika opštine Kavadarci Mitka Jančeva i kompanije Kožuvčanka iz Kavadaraca, donirala je milion denara bolnici u Kavadarcima.\nNovac će biti upotrebljen za stanicu za kiseonik u novoj modularnoj COVID bolnici u Kavadarcima, za koju je planirano da bude izgrađena za dve do tri nedelje.\nPodsećamo vas da borbu protiv COVID-19 i sami možete podržati online donacijom za neku od kampanja na covid19.donacije.rs, ili slanjem SMS poruke na broj 7300.


(VIDEO) ŠOU U BEOGRADU Enrike Iglesijas 10. maja u Kombank areni! - Informer\nPop mega zvezda, Enrike Iglesijas gostovaće 10. maja u okviru svetske turneje "SEX and LOVE" u Kombank Areni\nMultitalentovani i višestruko nagrađivani umetnik koji se, pored bogate muzičke karijere, dokazao i kao uspešni tekstopisac, producent, plesač i glumac, prodao je preko 100 miliona albuma širom sveta a prestižan magazine Billboard “krunisao” ga je sa čak dve laskave titule: "Kralj plesa – The King of Dance" i "Kralj latino popa – The King of Latin Pop"!\nU svojoj bogatoj karijeri dugoj dvadeset godina iako to neverovatno zvuči s obzirom na izgled ove svetske zvezde (prvi album Enrike je objavio 1995. godine), njegovi hitovi su više od 70 puta došli do prvih pozicija raznih lista slušanosti! Jedini je muški izvođač na svetu koji je čak 13 puta bio na prvom mestu Billboard Dance liste, sarađivao je sa svetskim muzičarima i osvojio najprestižnije muzičke nagrade (Grammy, Billboard, American Music).\nUlaznice za koncert Enrikea Iglesijasa u Beogradu, najniže su na celoj njegovoj svetskoj turneji!\nUlaznice po promotivnim cenama od 2990, 3300, 3500, 4200, 4500, 5400 dinara, i biće u prodaji od petka 4. marta do 8. marta\nKombank arena FK Partizan Enrike Iglesijas Beograd Koncert


ZDK: Odobren prvi kredit iz Kreditno-garancijskog fonda\nNa današnjem zasjedanju Upravljačke jedinice Kreditno-garancijskog fonda Zeničko-dobojskog kantona donijeta je odluka o dodjeli prvog kredita i to firmi AM-Trade“ d.o.o. Žepče u iznosu od 50.000 KM. Ta sredstva vlasnik pomenute firme upotrijebit će za nabavku mašina za proizvodni program rešetkastih drvnih krovnih nosača, tzv. bindera.\nKako je već poznato, Vlada Ze-do kantona formirala je Kreditno-garancijski fond u visini od 1,5 miliona KM koji se pojavljuje kao instrument usmjerenog ekonomskog razvoja s ciljem pojeftinjenja kapitala za mala i srednja preduzeća. Fond je formiran u saradnji sa Investiciono-komercijalnom bankom d.d. Zenica.\nNa ovaj način Vlada Zeničko-dobojskog kantona nastoji stvoriti bolje uslove i olakšati razvoj postojećeg ili započinjanje novog biznisa, prvenstveno u oblasti proizvodnje. S obzirom na izuzetno povoljne uslove dobijanja sredstava iz ovog Fonda, poput niske kamatne stope i dugog grejs perioda, te fleksibilnih uslova za osiguranje kredita, Vlada Ze-do kantona uvjerena je da će ovi uslovi sada privući i druga privredna društva da apliciraju za ove kredite.\nInače, najveći iznos kredita koji se dodjeljuje je 50.000 KM za razvoj proizvodnih djelatnosti koje će rezultirati stvaranjem novih radnih mjesta i izvozom. Javni poziv za dobijanje sredstava Kreditno-garancijskog fonda još uvijek je otvoren pa se pozivaju privrednici da apliciraju za ovu vrstu kredita koju daje Vlada Zeničko-dobojskog kantona. Zainteresovani mogu da dobiju sve informacije o kreditu u u Biznis servis centru Vlade ZDK i Investiciono-komercijalnoj banci Zenica, partneru Vlade u ovom kreditnom aranžmanu.\nNova saobraćajnica na putu Donja Seoča – Gornja Seoča


Tri aduta Srbije u borbi za krov Evrope\nOstalo Autor:Strahinja Nikolić04. sep. 202117:50\nOdbojkašice reprezentacije Srbije od 20 časova igraju finale Evropskog prvenstva protiv Italije, a rezultat na terenu će najviše zavisiti od tri faktora - odbrane, tandema Maja Ognjenović - Tijana Bošković i, na kraju, motiva.\nSrbija je do finala stigla pobedom nad Turskom, a bronzane sa Olimpijskih igara očekuje repriza finala Svetskog prvenstva iz 2018. godine.\nI tada su rivalke bile Italijanke, Srbija je nakon preokreta slavila sa 3:2, a taj meč može da posluži kao jedan od putokaza ka ključnim faktorima za pobedu izabranica Zorana Terzića.\nFaktor broj jedan: Odbrana\nSrbija će protv sebe imati tri sjajne igračice – Anu Danesi, Elenu Pjetrini i Italijanku nigerijskog porekla, sjajnog korektora Paolu Egonu.\nPrvi korak ka zlatu je način da ove tri igračice budu zaustavljene. Pre svega, Srbiji je neophodan što kvalitetniji blok, ali je podjednako važna i igra u kontri. Put ka pobedi ide kroz što veći broj kontri, što bi ujedno bila i dvostruka dobit – prvo bi Italijanke bile sprečene u nameri da osvoje što veći broj lakih poena, a drugo, igračice Srbije bi došle u situaciju da poene osvajaju u serijama.\nFaktor broj dva: Tandem Maja Ognjenović – Tijana Bošković\nDve najbolje igračice Srbije će biti na posebnom oku rivalki, igra Italije u odbrani biće fokusirana na pokušaju da ih zaustavi, ali… Ognjenovićeva i Boškovićeva su sa razlogom smatrane samim svetskim kremom kada je odbojka u pitanju, i teško da postoje odbrane koje mogu da ih zaustave kada su potpuno fokusirane na dešavanja na terenu. Ukoliko uspeju da tokom trajanja finala daju i više od maksimuma, teško da će Italija imati dovoljno snage i kvaliteta da spreči napadačku rapsodiju.\nA raspoložene njih dve automatski će otvoriti i prostor za novu eksploziju supertalentovane lepotice u dresu Srbije, Katarine Lazović.\nFaktor broj tri: Motiv pre moranja, podrška umesto pritiska\nU Tokiju je osvojena bronza, a borba za zlato u Beogradu dolazi nakon ekstremno teškog turnira i epskog polufinala sa Turskom. To je istakao i sam Zoran Terzić:\n„Teško će biti, jer celo Evropsko prvenstvo je koncipirano tako da u malo dana odigraš mnogo utakmica. Recimo, četvrtfinale, polufinale i finale su tri utakmice u četiri dana. To je problem, pogotovo kad imaš ekipu kao što je naša, koja je igrala i na Olimpijskim igrama“, rekao je selektor Srbije.\nDodatan pritisak mogao bi da dođe u vidu činjenice da se igra u Beogradu, gde će navijači očekivati lagan trijumf. I sam Terzić je svestan toga, pa je svojim izabranicama poručio da – uživaju:\n„Ja se nadam da devojke mogu da odigraju utakmicu za svoju dušu. Da ne razmišljaju o tome da li će neko reći nešto loše ako izgube ili šta god bilo. Jednostavno, da odigraju za svoju dušu i da budu srećne, vesele i raspoložene i pre, i tokom i posle utakmice, kako god se ona završila“, rekao je Terzić za zvanični sajt Odbojkaškog saveza Srbije posle polufinala, i pogodio u, što bi narod rekao, srž. Ukoliko na teren istrče pod pritiskom moranja, u kombinaciji sa umorom to bi moglo da bude kobno po ambicije Srbije.\nIpak, ukoliko uspeju da nadvladaju umor i telo i um nateraju na još jedan vrhunski napor, podrška sa tribina i motiv do neba bi trebalo da budu više nego dovoljni za treću vezanu titulu najbolje reprezentacije „starog kontinenta“.\nSusret između Srbije i Italije na programu je od 20 časova.\nEvropsko prvenstvo za odbojkašiceMaja OgnjenovićTijana BoškovićŽenska odbojkaška reprezentacija ItalijeŽenska odbojkaška reprezentacija Srbije


PSV je na svom terenu odigrao bez golova protiv Atletiko Madrida u prvoj utakmici osmine finala Lige šampiona. Holandski šampion je od 68. minuta igrao sa igračem manje, pošto je Gaston Pereiro isključen zbog drugog žutog kartona. Atletiko je ostatak utakmice igrao na protivničkoj polovini, ali je PSV uspeo da se odbrani.\n"Zadovoljan sam trudom ekipe, 0:0 je dobar rezultat. Uprkos crvenom kartonu, dobro smo igrali sa 10 igrača. Pokušaćemo da postignemo gol u Madridu, a rezultatom 1:1 mi idemo u četvrtfinale", rekao je Koku, preneli su britanski mediji.\nRevanš utakmica igraće se 15. marta na stadionu "Visente Kalderon" u Madridu.\n"Ove sezone smo pokazali da možemo da postignemo golove. Biće teško na gostujućem terenu protiv veoma dobre ekipe Atletika, ali borićemo se i imaćemo šanse", naveo je trener ekipe iz Ajndhovena.\n"To nije bilo za žuti karton. Protivnički igrač je bio lukav. Oni imaju iskustvo, a to je za nas lekcija iz koje moramo da izvučemo pouke", rekao je Koku.\nOPTIMIZAM U ATLETIKU Simeone: Pronaći ćemo mi rešenje za Real\nAtletiko ispao iz Lige šampiona, a Simeone ponosan


NFL: 99% igrača oboli zbog udaraca u glavu – The PRESTIGE\nSport 26.07.2017. nfl\nJedna medicinska studija pokazala je da 99 odsto profesionalnih igrača američkog fudbala u NFL ligi kasnije oboli usljed povreda glave\nStudija je objavljena u Žurnalu američke medicinske asocijacije, a obuhvatala je 202 oboljela igrača starosti 23-89 godina, 111 iz NFL.\nSvi osim jednog bivšeg NFL igrača su imali hroničnu encefalopatiju (CTE), od ukupnog broja testiranih kod 87% su pronađeni tragovi CTE, a istraživači vjeruju da su uzrok konstantni udarci u glavu.\nDoktorka En Meki, direktorka Kliničkog centra na Univerzitetu Boston, koja je predvodila istraživanje, upozirila je da se ne donose nikakvi neposredni zaključci.\n„Nema sumnje da postoji problem u fudbalu. Ljudi koji se bave fudbalom imaju veliki rizik od ovog oboljenja“, rekla je Meki koja je istakla da je mozgove za istraživanje dobila od strane porodica koje su sumnjale da njihovi voljeni pate od CTE.\nNeurodegerativno oboljenje mozga CTE se uglavnom nalazi kod ljudi koji su doživjeli konstantne udarce u glavu, a to je dovelo do nastanka takozvanih proteina koji mogu da onemoguće slanje informacija neuronima, fubitak pamćenja, lošu procjenu, konfuziju i druge mentalne probleme.\nTragovi CTE su pronađeni i kod 48 od 53 koledž igrača, te kod tri od 14 fudbalera iz srednjih škola. U istraživanju su učestvovali fudbaleri iz svih pozicija na terenu, iz srednjih škola, univerziteta, kanadske lige i naravno NFL.\nKo su najvrijedniji fudbaleri regiona?\nKinezi kupili Milan za 740 miliona eura\nZašto Kinezi najviše plaćaju fudbalske zvijezde


VRANjE Viši sud bez odobrenja VSS za popunu sudijskog mesta - InfoVranjske\nVRANjE Viši sud bez odobrenja VSS za popunu sudijskog mesta\nNa sednici Visokog saveta sudstva (VSS), kojom je predsedavao Dragomir Milojević, nije odobren zahtev Višeg suda u Vranju za popunu jednog upražnjenog sudijskog mesta.\nČlan VSS, sudija Ivan Jovičić koji je referisao o stanju u pet viših sudova koji su podneli zahteve, obrazložio je da je „potreba za popunom upražnjenog sudijskog mesta u ovom sudu veoma mala“.\nViši sud u Vranju trenutno ima devet sudija.\nU radu je na dan sednice VSS imao 1.263 predmeta ili 140,3 prosečno po sudiji.\nJovičić je na sednici ukazao da u Srbiji ima 26 viših sudova sa 324 sudija.\nKazao je da je najopterećniji Viši sud u Beogradu koji ima 16.795 nerešenih predmeta u pretežnoj materiji ili 317 po sudiji.\nNiš ima 235 predmeta po sudiji, Novi Sad 225, a Vranje 140.\nPosle rasprave, VSS je doneo odluku da se oglasi izbor sudija samo za više sudove u Nišu (3) i Zrenjaninu (1).


Slobodan Kovač nije više selektor odbojkaške reprezentacije Srbije - Sport - Dnevni list Danas\nPočetna » Sport » Slobodan Kovač nije više selektor odbojkaške reprezentacije Srbije\nfoto EPA-EFE/Adam Warzawa\nKako se navodi, predsedništvo OSS je na svojoj redovnoj sednici donelo odluku da se ne nastavi saradnja sa dosadašnjim selektorom Slobodanom Kovačem.\nPredsedništvo OSS je zahvalilo Kovaču za dosadašnji rad i rezultate i poželelo mu uspeh u daljoj trenerskoj karijeri.\nNakon toga, međutim, usledio je neuspeh u kvalifikacijama za Olimpijske igre, u januaru 2020, na turniru koji je održan u Berlinu.\nOve godine, reprezentacija Srbije je učestvovala na dva velika takmičenja, bez osvojene medalje. U Ligi nacija je nacionalni tim zauzeto šesto mesto, dok je Evropsko prvenstvo završio kao četvrti.\nKako se dodaje u saopštenju OSS, doneta je odluka i da se ne nastavi saradnja sa selektorima mlađih reprezentativnih selekcija u muškoj i ženskoj konkurenciji, i to za juniorski, kadetski i pionirski uzrast.\nImenovanje novih selektora mlađih nacionalnih selekcija vršiće se u skladu sa predstojećim Konkursom koji će objaviti Savez, navodi se u saopštenju.\nMuška odbojkaška reprezentacija SrbijeOdbojkaSlobodan KovačBeograd


====Direktive Saveta Evropske unije koje se odnose na zabranu diskriminacije==== Iako Republika Srbija nije članica Evropske unije, s obzirom na status kandidata za članstvo i opredeljenje da se uniji pristupi, u obzir se moraju uzeti pravne tekovine Evropske unije i relevantnim propisima se mora pokloniti najozbiljnija pažnja bez obzira na to što formalno za nas nisu obavezujući za sada. Tri ključne direktive Evropske unije koje se odnose na zabranu diskriminacije su: Direktiva broj 2000/43/EC od 29. juna 2000. godine, o sprovođenju principa jednakog postupanja bez obzira na rasno ili etničko poreklo, Direktiva broj 2000/78/EC od 27. novembra 2000. godine, o opštem okviru za jednako postupanje sa građanima prilikom zapošljavanja i na radu, i Direktiva broj 2006/54/EC o implementaciji načela jednakih mogućnosti i jednakog tretmana muškaraca i žena u vezi sa pitanjima zapošljavanja i obavljanja zanimanja. Na ovom mestu, ukazaćemo samo na osnovne karateristike prve dve direktive. Direktiva broj 2000/43/EC od 29. juna 2000. godine o sprovođenju principa jednakog postupanja bez obzira na rasno ili etničko poreklo je značajna zato što sadrži i poseban odeljak koji se odnosi na potrebu da države članice osnuju posebno nezavisno telo za promovisanje jednakog postupanja sa ljudima. U njemu se od država-članica zahteva da imenuju neki organ ili više njih za promovisanje jednakog postupanja sa svim ljudima, bez diskriminacije na osnovu rasnog ili etničkog porekla, pri čemu oni mogu biti i sastavni deo organa kojem je na nacionalnom niovu poverena odbrana ljudskih prava ili zaštita prava pojedinca, najčešće Ombudsmana. Ovlašćenja ovog organa (tela) treba da budu: pružanje nezavisne pomoći žrtvama diskriminacije u podnošenju predstavke povodom diskriminacije, s tim da to ne utiče na prava žrtava i udruženja, organizacija ili drugih pravnih lica; sprovođenje nezavisne istrage u vezi sa slučajevima diskriminacije i objavljivanje nezavisnih izveštaja i davanje preporuka o bilo kom pitanju vezanom za diskriminaciju. Danas se posebna pažnja u zemljama koje plediraju da postanu punopravne članice Evropske unije, poklanja upravo uklopivosti pravnog okvira u pomenute Direktive. Direktiva broj 2000/78/EC od 27. novembra 2000. godine, o opštem okviru za jednako postupanje sa građanima prilikom zapošljavanja i na radu utvrđuje pet oblasti sprečavanja diskriminacije, odnosno onih koje su zasnovane na: veroispovesti, veri, invaliditetu, starosnom dobu i seksualnoj orijentaciji u cilju sprovođenja u delo principa jednakog postupanja sa ljudima u zemljama članicama Evropske unije. U prvom delu Direktive, utvrđen je pojam diskriminacije kojim je između ostalog, obuhvaćena neposredna i posredna diskriminacija, maltretiranje, nalog za primenu diskriminacije kao oblik diskriminacije. Direktiva, zatim, utvrđuje opseg važenja, razliku u postupanju sa ljudima zasnovanu na nekoj karateristici koja se ne smatra diskriminacijom, opravdanost različitog postupanja sa ljudima na osnovu starosnog doba, pozitivnu diskriminaciju i dr. Drugi deo Direktive, odnosi se na pravna sredstvo i sprovođenje principa zabrane diskriminacije, u kome su sadržane odredbe o sudskim, administrativnim i drugim procedurama koje treba da budu utvrđene u nacionalnim zakonodavstvima država članica Evropske unije, a koje treba da doprinesu sprečavanju i zaštiti od diskriminacije. Posebnu pažnju Direktiva poklanja teretu dokazivanja, koji po ovoj Direktivi ne treba da bude na žrtvi diskriminacije, već tuženom odnosno drugom licu protiv koga se vodi postupak. Takođe, posebnu pažnju Direktiva posvećuje i pojmu viktimizacije. U Završnim odredbama, Direktiva utvrđuje na koji način države članice treba da obezbede pridržavanje principa jednakog postupanja sa ljudima, sankcije u slučaju kršenja ovog principa, sprovođenje ove direktive i izveštaje koje države članice treba da podnesu Evropskom parlamentu i Savetu.


Grupa carinika uhapšena pod sumnjom za šverc cigareta\nKonferencija za novinare Uprave policije (gov.me)\nCrnogorska policija saopštila da je uhapsila sedam od osam carinskih službenika osumnjičenih da su bili članovi kriminalne grupe koja se bavila švercom cigareta i tako oštetila državu za više desetina miliona eura.\nPrema navodima policije, carinici su osumnjičeni da su učestvovali u krijumčarenju cigareta “po prethodno utvrđenom planu i jasno utvrđenim ulogam”, sa ciljem stavljanja u promet cigareta inostranog porijekla bez akciznih markica na nelegalnom tržištu Crne Gore”.\n“U nastavku akcije u kojoj su početkom avgusta 2018. godine lišena slobode četiri pripadnika kriminalne organizacije, kada je zaplijenjeno 1360 paketa cigareta koje su prokrijumčarene iz Slobodne zone Bar na teritoriju Crne Gore, došli smo do novih podataka i dokaza za postojanje osnovane sumnje da su 24 fizička i dva pravna lica”, saopštio je rukovodilac Specijalnog policijskog odjeljenja, Dragan Radonjić, identifikujući osumnjičene inicijalima.\nOn je kazao da se osnovano sumnja da je navedena kriminalna organizacija, u periodu od maja 2018. godine do avgusta 2018. godine iz Slobodne carinske zone Bar prokrijumčarila cigarete bez akciznih markica u količini od oko 40.000 paketa, pri čemu je pričinjena šteta za državni Budžet u vidu neplaćenih akciza i carina u visini od nekoliko desetina miliona eura.\n"Zbog osnovane sumnje da su kao organizatori i članovi kriminalne organizacije počinili krivična djela koja im se stavljaju na teret, dana 29.08.2018.godine, lišeno je slobode 10 lica, dok su ostala lica u bjekstvu i za njima se intezivno traga”, rekao je rukovodilac policije.\nPrema njegovim riječima, u ovoj akciji je još zaplijenjeno 1182 paketa cigareta bez akciznih markica, što ukupna zapljena iznosi 2.542 paketa cigareta, a carinici su osumnjičeni da su primili mito da bi prikrili ilegalne poslove šverca cigareta iz Luke Bar.\n“Djelovanjem Specijalnog državnog tužilaštva, Specijalnog policijskog odjeljena Uprave policije, i uz punu saradnju Uprave carina Crne Gore i jedne inostrane partnerske službe…i lišenjem slobode ovih lica u potpunosti je prekinuto djelovanje ove kriminalne organizacije”, saopštili su predstavnici policije na zajedničkoj pres konferenciji sa predstavnicima Specijalnog tužilaštva i Uprave carina.\nOni su, ipak, dodali da su i dalje “u toku radnje radi utvrđivanja identiteta drugih lica koja su eventualno imala učešće u izvršenju ovih krivičnih djela".\nPolicija je rekla da je u istoj akciji, nazvanoj Kliker, uhapšeno deset osoba, dok se traga za ostalim članovima grupe čiji je šleper cigareta zaplijenjen u avgustu na putu od Luke Bar prema Podgorici, u mjestu Sotonići.


Beogradska berza: Fitofarmacija najprometnija, novi pad EP Industrije | Gde Investirati\nNešto intenzivniji trgovački dan u odnosu na juče zabeležen je na Beogradskoj berzi.\nEnergoprojekt holding (ENHL) se zadržao na 1.220 RSD uz promet od 1,8 miliona RSD, dok je zavisno preduzeće EP Industrija (EPIN) stropošalo 9,2% na 2.912 RSD uz realizaciju od 3,3 miliona RSD. Naftna industrija Srbije je (NIIS) beležila solidnu tražnju koja je rezultirala skokom cene od 0,9% na 687 RSD uz neveliko trgovanje od 1,7 miliona RSD. Aerodrom “Nikola Tesla” (AERO) se zadržao na 1.360 RSD uz promet od 1,4 miliona RSD, dok se uz realizaciju od 0,2 miliona RSD Jedinstvo iz Sevojna (JESV) zadržalo na 5.199 RSD uz promet od 0,2 miliona RSD.\nPrevious MMF zadržao projekcije rasta BDP-a Srbije od 3 odsto za 2017. godinu\nNext Korejski Incheon vidi snažan rast prihoda Aerodroma “Nikola Tesla”\nDinar miruje prema evru, kurs 123,24\nZvanični srednji kurs u utorak će biti 123,2368, što predstavlja neznatnu promenu dinara prema evru u odnosu na današnji dan, saopštila je Narodna banka Srbije.


Radio 021\t25.11.2018 20:22\nTaksa za javni servis u naredne dve godine iznosiće 220 dinara, umesto dosadašnjih 150, a većim delom RTS i RTV će se i dalje finansirati iz budžeta Srbije.\nTo se navodi u predlogu izmene Zakona o privremenom uređivanju načina naplate takse za javni medijski servis koji je iz Vlade Srbije stigao u skupštinsku proceduru, prenosi "Danas".\nPodsetimo, Vlada Srbije je privremeno ukinula pretplatu na javne servise od 2014. do 2016. godine, da bi se potom novim Zakonom o javnim servisima pretplata ponovo uvela, ali pod nazivom taksa.\nVlada Srbije ipak je odlučila da se ovakav kombinovani model finanisranja RTS i RTV nastavi do kraja 2020. godine s tim što će taksa koju će plaćati građani biti veća za 70 dinara i iznositi 220 dinara.\nPrema računici RTS, oko 46 odsto prihoda u kasi javnog servisa potiče iz pretplate, oko 28 odsto je iz budžeta, a 26 odsto su sopstveni prihodi, uglavnom od marketinških usluga.\n1. neka je placaju sns-ovci


I Đere u četvrtfinalu turnira u Istanbulu, pobedio 35. igrača sveta\nSrpski teniser Laslo Đere plasirao se u četvrtfinale turnira u Istanbulu, pošto je pobedio Paola Lorencija iz Italije.\nĐere je bio bolji od 35. tenisera sveta, a četvrtog nosioca u dva seta (6:4, 6:3), za sat i 17 minuta igre.\nProtivnik u narednoj rundi biće mu pobednik duela u kome se sastaju Viktora Troicki i Karen Hačanov iz Rusije.\nPrethodno se u četvrtfinale turnira plasirao još jedan srpski teniser Dušan Lajović, koji će igrati protiv Dijega Švarcmana iz Argentine.\nTurnir ATP 250 serije u Istanbulu igra se za nagradni fond od 482.060 evra.\nNOVI ROKOVI ZA STATISTIČKE I FINANSIJSKE IZVEŠTAJE Promenjena i forma podnošenja u APR


“Humanitarni ponedeljak” za Miroslava | TV KANAL 9 NOVI SAD\nNaslovna EMISIJE “Humanitarni ponedeljak” za Miroslava\n“Humanitarni ponedeljak” za Miroslava\nVIDEO K9: Na novosadskom kupalištu Štrand u ponedeljak će biti ponovljena humanitarna akcija prikupljanja pomoći Miroslavu Đurovki iz Kisača.\nZbog lošeg vremena i malog broja posetilaca prošlog ponedeljka na Štrandu, 9. septembra biće ponovljena humanitarna akcija prikupljanja pomoći za Miroslava Đurovku iz Kisača.\nOvom sedmogodišnjem dečaku je zdravlje ugroženo zbog mnoštva dijagnoza i višestruke ometenosti, prima kašastu hranu preko šprica i nije sposoban da se samostalno kreće, što iziskuje svakodnevne posete lekarima i znatna materijalna sredstva za lečenje i negu.\nPonedeljkom se ulaz na gradsku plažu ne naplaćuje, a kartu zamenjuju dobrovoljni prilozi posetilaca u skladu sa njihovim finansijskim mogućnostima koje mogu da ostave u kutije postavljene uz kapije Štranda od 8 do 19 časova.\nU akciji prikupljanja sredstava za lečenje Miroslava Đurovke, prošlog ponedeljka prikupljeno je 35.160 dinara, saopšteno je iz Gradskog zelenila, koje poziva sugrađane koji imaju potrebu za ovakvom vrstom pomoći, da svoje zahteve donesu na glavnu blagajnu Štranda.\nPrethodni tekstUbistvo i ranjavanje na Detelinari\nSledeći tekstEvropski dani jevrejske kulture


Рубрика: Технологија Аутор: Преузето пута прочитано Датум: 27.09.2007 Одштампај\nNa Internetu se u poslednje vreme mogu pronaći mnogobrojna uputstva i softveri koji navode radoznale korsnike kako da otključaju iPhone i upotrebe neiskorišćene potencijale ovog telefona. Medjutim, najnovija vest iz kompanije “Apple” takve korisnike sigurno neće ostaviti ravnodušnim.\nNaime, “Apple” je saopštio da programi koji su se pojavili na Internetu, a koji otključavaju iPhone i time omogućuju njegovo korišćenje na drugim GSM mrežama, mogu nepovratno da oštete uredjaj.\nAmerička kompanija u saopštenju dalje navodi da će nakon izlaska novih softvera za nadogradnju njihovog telefona, otključani uredjaj najverovatnije prestati da radi i podseća da je “AT&T” jedini autorizovani provajder za iPhone.\n“Ne radimo ništa namerno da bi onesposobili iPhone koji su otključani”, izjavio je Fil Šiler, čelni čovek kompanije “Apple” za marketing.\n« « Претходне вести: Predvorje pakla\nНаредне вести: Razmetanje na domaćoj sceni » »


Osam kandidata za glavnog tužioca BiH - Novagaszeta.rs\nNa javni konkurs Visokog sudskog i tužilačkog savjeta (VSTS) BiH, koji se danas završava, za poziciju glavnog tužioca BiH prijavilo se osam kandidata, rečeno je u ovoj pravosudnoj instituciji.\nIz VSTS-a ističu da broj prijavljenih kandidata ne mora biti konačan, s obzirom na to da postoji mogućnost slanja prijava poštom (do datuma zatvaranja konkursa), te se ove prijave mogu očekivati u narednom periodu.\nKada je riječ o proceduri, konkurs za rukovodeće pozicije u pravosuđu, pa tako i za glavnog tužioca BiH, sprovodiće se po novim procedurama propisanim u Poslovniku VSTS-a, odnosno Poslovniku o izmjenama i dopunama Poslovnika, koji je usvojen na sjednici 11. maja i objavljen u „Službenom glasniku BiH“.\nU skladu sa novim procedurama, kandidati za poziciju predsjednika suda ili glavnog tužioca koji su pozvani na razgovor dužni su na razgovoru predati i izložiti svoj program rada članovima Komisije.\nDa bi kandidat bio predložen za imenovanje na poziciju predsjednika suda, odnosno glavnog tužioca i zamjenika glavnog tužioca, mora ostvariti minimalan uspjeh u konkursnoj proceduri, i to najmanje 125 bodova za poziciju predsjednika entitetskih vrhovnih sudova, Suda BiH, Apelacionog suda Brčko distrikta BiH, te glavnog tužioca i zamjenika glavnog tužioca entitetskih tužilaštava i Tužilaštva BiH.\nNadležni podsavjet vrši finalno rangiranje kandidata i daje prijedlog Savjetu za postupanje.\nZa pozicije predsjednika suda i glavnog tužioca nadležni podsavjet predlaže tri kandidata sa liste uspješnih kandidata koji na sjednici Savjeta izlažu program rada koji su ranije dostavili i izložili Komisiji za obavljanje razgovora.\nPodsavjet dostavlja Savjetu obrazložene prijedloge za sva tri kandidata, sa bodovima koje su ostvarili u konkursnoj proceduri i njihovim programom rada, te rang-listu kandidata.\nSavjet na sjednici većinom glasova imenuje glavnog tužioca Tužilaštva BiH, odnosno rukovodioca u pravosudnoj instituciji.\nKonkurs za ovu poziciju bio je otvoren 16. avgusta.\nNajmanji broj kandidata za Predsjedništvo BiH do sada\nTagged glavni tužioc BiH\n„Ukusi Vojvodine“ u Novom Sadu


O projektu - Transparentno do posla\nOpšti cilj projekta “Transparentno do posla” je jačanje demokratskih vrednosti i vladavine prava kroz promociju veće transparentnosti, otvorenosti i odgovornosti javnog sektora u procedurama zapošljavanja, čime se podržava borba protiv korupcije i proces evropskih integracija.\nProjekat se realizuje na teritoriji 10 gradova (Beograd, Jagodina, Vranje, Zaječar, Niš, Kragujevac, Valjevo, Čačak, Sombor, Novi Sad), a platforma Transparentno do posla dostupna je svim građanima Republike Srbije.\n1) podizanje efikasnosti organizacija civilnog društva (OCD) u Srbiji za pokretanje inicijativa usmerenih na borbu protiv korupcije prilikom zapošljavanja u javnom sektoru i\n2) osnaživanje građana za aktivno učešće u promociji veće transparentnosti, otvorenosti i odgovornosti javnog sektora u procedurama zapošljavanja kroz informisanje i saradnju sa javnim institucijama i OCD.\nU Srbiji se zapošljavanje u javnom sektoru obavlja uz nedovoljno transparentne procedure, što kreira koruptivne mehanizme i budžetski deficit, po osnovu troškova za višak zaposlenih. Projekat ima dve komponente. Prvu, u sklopu koje će se uraditi analiza transparentnosti procedura zapošljavanja u javnom sektoru (Srbija i neke zemlje EU), izrada istraživačke studije o trasparentnosti procedura zapošljavanja (2009-2014) i studije o ekonomskim efektima netransparentnih procedura, kao i predlog praktičnih politika za unapređenje procedura. Druga komponenta obuhvata izradu i implementaciju komunikacione strategije (6 javnih događaja, 10 tribina sa građanima, internet platforma, lifleti, posteri) i izgradnja kapaciteta za 10 OCD u 10 gradova za efikasnije pokretanje inicijativa u borbi protiv korupcije prilikom zapošljavanja u javnom sektoru.\nZa više informacija o projektu obratite se našem timu putem kontakta.\nAnaliza transparentnosti procedura zapošljavanja u javnom sektoru (2009 – 2014)\nAnaliza transparentnosti procedura zapošljavanja u javnom sektoru (2009-2014) izrađena je u okviru projekta “Transparentno do posla”. Analiza je nastala kao rezultat potrebe da se izvrši prepoznavanje osnovnih problema u ovom sistemu, da se formuliše set preporuka za njegovo unapređenje i da se pruži doprinos naporima državnih organa u sprovođenju uspešne reforme sistema. Cilj analize je pružanje doprinosa u razumevanju problema i kriznih tačaka u procedurama zapošljavanja u javnom sektoru, odnosno ukazivanje na najvažnije nepravilnosti koje se u njima odvijaju.\nU okviru projekta Transparentno do posla, sprovedena je analiza zapošljavanja u javnom sektoru. Cilj analize je da pruži uvid u pravni i institucionalni okvir za zapošljavanje u javnom sektoru, kao i da predstavi osnovne karakteristike ovakvih sistema u nekoliko odabranih država Evropske unije. U tom smislu je i podeljena na dva osnovna dela – analizu domaćeg okvira i predstavljanje odabranih uporednopravnih rešenja. Zajedno sa rezultatima istraživanja prakse zapošljavanja u odabranim organizacijama javnog sektora trebalo bi da posluži kao osnov za formulisanje preporuka za unapređenje propisa i prakse zapošljavanja u javnom sektoru u Srbiji.\nEkonomski efekti kadrovske politike u javnom sektoru – racionalizacija i departizacija\nOva studija je treća u nizu u okviru projekta Transparentno do posla (Towards Transparency in Staff Recruitment) koji uz podršku Evropske unije zajedno realizuju Centar za slobodne izbore i demokratiju (CeSID), PALGO centar i Balkanska istraživačka mreža (BIRN).\nStudija bi trebalo da da odgovor na pitanje koliko nas uočeni nedostaci koštaju, odnosno koje su i kolike, u slučajevima kada je to merljivo, direktne i indirektne finansijske posledice neekonomične, neefikasne i netransparentne prakse u procesu zapošljavanja u javnom sektoru. Javni sektor se kao i u prethodnim analizama, posmatra kao celina državnih organa i različitih organizacija čiji je osnivač država, (bez obzira na njihov organizacioni oblik) javne agencije, javna preduzeća i ustanove (koje se zajednički označavaju i terminom javne službe) i druge organizacije čiji je osnivač država (pre svega,privredna društva) kako bi se obuhvatile sve organizacije koje su odabrane za istraživanje u okviru ovog projekta.


GRANIČNA POLICIJA DOBILA PREPORUKE O KORONI Dodeljeno 20.000 letaka koji će biti uručeni onima koji ulaze u BiH – OnlineVesti\nby admin September 24, 2020, 1:19 am 1.6k Views\nPredstavnici Ministarstva civilnih poslova u Savetu ministara uručili su danas Graničnoj policiji BiH letke sa preporukama kojih se državljani BiH i strani državljani koji ulaze u BiH trebaju pridržavati 14 dana od dana ulaska u zemlju.\nReč je o zajedničkoj aktivnosti Ministarstva civilnih poslova, Instituta za javno zdravstvo Republike Srpske, Zavoda za javno zdravstvo Federacije BiH i Odeljenja za zdravstvo i ostale usluge Vlade Brčko distrikta, saopšteno je iz Ministarstva civilinih poslova, prenosi Srpskainfo.\nNakon što je Savet ministara 10. septembra doneo odluku da svi strani državljani mogu ulaziti u BiH ukoliko imaju negativan PCR test, čime je potencijalno povećan broj ulazaka u BiH, kreirane preporuke će biti dragocen podsetnik za ponašanje u vreme pandemije.\nSvetska zdravstvena organizacija (SZO) je štampala preporuke na lokalnim i engleskom jeziku u 5.000 primeraka, ukupno 20.000 letaka, koje će granična policija distribuisati na svim ulazima u BiH.\nPreporuke je u ime Ministarstva civilnih poslova uručio šef Kancelarije Davor Bošnjak, a u ime Granične policije je preuzeo Radiša Samardžija, načelnik Kancelarije direktora Granične policije BiH. Primopredaji je prisustvovao i direktor SZO u BiH Viktor Olšavski.\n– Ova aktivnost je još jedan dokaz zajedničkih napora da se preduprede štetne posledice virusa korona, podjednako koliko i potvrdi prijateljska podrška SZO – navodi se u saopštenju.


Bjeloruske trupe na zapadnoj granici u punom stanju pripravnosti (EPA)\nBjeloruski ministar odbrane Viktor Hrenin naredio je da se trupama u Grodnjenskoj oblasti, koja je na granici sa Litvanijom i Poljskom, kao pojačanje pošalje bataljon sa taktičkim balističkim raketama i višecjevnim bacačima projektila i jedinica sa bespilotnim letjelicama i sistemima protuzračne odbrane, prenosi Tanjug.\nRanije je predsjednik Bjelorusije Aleksandar Lukašenko naredio ministarstvu odbrane da pažljivo nadgleda kretanje NATO trupa u Poljskoj i Litvaniji, kao i da trupe na zapadnoj granici zemlje stavi u puno stanje pripravnosti, naglašavajući da je došlo do eskalacije situacije u ovom dijelu zemlje.\nUhapšeno više od 6000 demonstranata\nU Bjelorusiji su 9. augusta održani predsjednički izbori u kojima je, prema zvaničnim podacima, pobjedu odnio Lukašenko.\nNakon proglašenja rezultata izbora, u Minsku i drugim gradovima Bjelorusije izbili su masovni protesti, u kojima je došlo do sukoba između demonstranata i policije. Prema podacima Ministarstva unutrašnjih poslova, više od 6000 demonstranata uhapšeno je na protestima.\nMeter: Lukašenko nije gotov dok Putin od njega ne digne ruke\nPromjene u Bjelorusiji su samo moguće u slučaju dogovora Rusije i Zapada, kaže Zoran Meter.


Pala vlada Aljbina Kurtija | Ekspres.net\nVećinom glasova u kosovskom parlamentu izglasano je nepoverenje vladi Aljbinan Kurtija, koji će od sutra zvanično biti vršilac dužnosti premijera.\nVanredna sednica parlamenta je počela oko podneva, sa sat vremena zakašnjenja, a samom glasanju je prethodila žestoka rasprava između poslanika Kurtijevog Samoopredeljenja I do večeras koalicionim partnerima iz DSK i opozicije.\nDo pada vlade došlo je u trenutku kada se Priština, kao I ceo svet bori sa pandemijom koronavirusa, a politička kriza koja je prethodila opozivu Kurtija je značajno usporila tu vanrednu situaciju.\nInače, kriza prištinske vlasti nastala je nakon što je predsednik privremenih prištinskih institucija, Hašim Tači, prošle sedmice potpisao dekret o uvođenju vanrednog stanja zbog sprečvanja širenja zaraze koronavirusom.\nTags Aljbin KurtiIsa Mustafakosovopala vladapriština\nMustafinih pet minuta MUSTAFIN MINISTAR: Samoopredeljenje narušava prijateljstvo sa SAD MUSTAFA KURTIJU: Vrati Veljiua i ukini takse do kraja nedelje “ŽELIMO PRAVDU” Kurti: Nije nemoguće da dogovor sa Srbijom bude ove godine


povreda Arhiva - PRess Serbia | PR PRess team\nRADANOVIĆU RUKA U ZAVOJU: Sloba nije ni znao da mu se desilo OVO, a sad izneo DETALJE!\nSloba Radanović pre nekoliko dana podelio je vest da ga je ujeo pauk, a sada se desilo nešto što niko nije očekivao. Naime, Sloba je podelio fotografiju ruke u...\nPevačica navodno zaradila povredu leđa dok je igrala stoni tenis Pevačica Rada Manojlović navodno je završila u bolnici zbog jakih bolova u leđima...\nPopularni roker i član žirija “Zvezda Granda”, Đorđe David, danas je u toku dana bio na kontroli zbog povrede noge koju je nedavno doživeo...\nSrpski teniser imao mnogo problema sa zglobom i stopalom. Mladi srpski teniser Miomir Kecmanović zbog povrede predao je meč drugog kola Vimbldona Benoi Peru...\nPublika je zanemela kad je videla horor pad švajcerskog skijaša, koji bez svesti prebačen u bolnicu. Još uvek se ne zna kako je\nJoš uvek nije poznato u kakvom je stanju nesrećni sportista Švajcarski skijaš Mark Gizin doživeo je stravičan pad na takmičenju u spustu u italijanskoj Val...\nPevačica u problemu Pevačica Aleksandra Čekić povređena je, a skrivajući zavoje od javnosti ispričala je i detalje. Naime, ona se na snimanju emisije pojavila...\nPosledice preteranog alkohola, gledaoci šokirani Učesnici rijalitija “Parovi” sinoć su imali spektakularan šou gde su pokazali svoje umeće i...\nDara Bubamara teško je povređena tokom jurnjave kolima u Cirihu, dok je bežala od ljudi koji su je uhodili. Kako piše “Kurir”, pevačica je nedavno...\nNovakova ruka bandažirana!? Da li če najbolji srpski teniser produžiti pauzu?\nNa društvenoj mreži Tviter pojavila se slika Novaka Đokovića sa jednom devojkom, na kojoj se jasno vidi da je srpskom igraču ruka bandažirana. Đoković je u...\nBlejk Lajvli mora na operaciju!\nLepa glumica Blejk Lajvli će morati ponovo na operaciju zbog povrede na setu. Blejk je povredu zadobila na setu špijunskog trilera “The rhythm...\nKapiten reprezentacije Srbije košarkaš Bajerna iz Minhena Milan Mačvan primljen je u bolnicu zbog povrede kolena koju je zadobio u jušerašnjoj utakmici protiv...\nKošarkaši Denvera pobedili su prošle noći na svom terenu ekipu Čikaga sa 111:110, ali je senku na taj trijumf bacila povreda srpskog igrača Nikole Jokića...\nNajbolji srpski teniser Novak Đoković odlučio je da završi sezonu zbog povrede lakta! Neće ići na operaciju, oporavljaće se prirodnim putem, prioritet je odmor...\nSrpska atletičarka Ivana Španović osvojila je danas drugo mesto na mitingu u Londonu, gde je skakala samo u jednoj seriji zbog povrede stopala. Španovićeva je...\nOvoga puta razlog je povreda, koju nije uspela da sanira od tunira u Rimu Marija Šarapova neće učestvovati na Vimbldonu! Nakon što je zbog odluke organizatora...\nNažalost, sezona je gotova za Zlatana Ibrahimovića, a mnogi su u strahu da li će uopšte moći da se vrati na teren u ovim godinama posle tako teške povrede...


Vesti online / Srpski informativni portal / Snoudena niko neće?\nSnoudena niko neće?\nEdvard Snouden, koji je objavio tajne podatke o američkom programu nadzora komunikacija širom sveta, čak i kod najbližeg saveznika SAD, Evropske unije, pokušava da nađe azil u nekoj od zemalja koje ga neće izručiti SAD.\nŠest dana od kad je uložio zahtev za azil u 21 zemlji njegova situacija ne izgleda ništa jasnija.\nFrancuska i Italija juče su saospstile da ga neće primiti, prethodno su to uradile i Nemačka, Brazil, Norveška, Indija, Poljska, Island, Austrija, Finska, Holandija i Španija.\nSnouden je odustao od traženja azila pošto je predsednik Vladimir Putin od njega tražio da prekine objavljivanje stvari koje "škode" Sjedinjenim Državama ako mu bude dat azil.\nZbog uverenja da se Snouden nalazi u avionu koji je prevozio Moralesa sa sastanka u Moskvi nekoliko evropskih zemalja nije dozvolilo ulazak aviona u njihov vazdušni prostor i avion je bio primoran da sleti u Beč gde je ostao blokiran 13 sati.


STRATEGIJA POTVRĐUJE REŠENOST UNIJE DA POSTANE LIDER U REGIONU\nStrategija Evropske unije za Zapadni Balkan, koja je danas predstavljena u Strazburu, potvrđuje rešenost Unije da preuzme lidersku poziciju u regionu. Naročito ohrabruje činjenica da je 2025. godina u dokumentu navedena kao okviran rok u kojem bi Srbija i Crna Gora mogle da postanu punopravne članice. Iako sam datum nema obavezujuću snagu, saopštavanje konkretnog roka bi moralo da bude iskorišćeno kao podstrek za brže sprovođenje neophodnih reformi i okončanje procesa koji traje skoro već dve decenije.\nPREDSEDNIK EVROPSKOG PARLAMENTA U BEOGRADU SA PREDSTAVNICIMA CIVILNOG DRUŠTVA\nPredsednik Evropskog parlamenta, Antonio Tajani, boraviće u zvaničnoj poseti Srbiji u sredu, 31. januara, gde će se sastati sa najvišim državnim zvaničnicima i predstavnicima organizacija civilnog društva, okupljenim u Nacionalnom konventu o Evropskoj uniji.\nSAOPŠTENJE FORUMA ZA MEĐUNARODNE ODNOSE POVODOM PRETNJI DRAGANU JANJIĆU\nForum za međunarodne odnose najoštrije osuđuje napade i pretnje koje su preko društvenih mreža upućene Draganu Janjiću, uredniku novinske agencije BETA, nakon što je njega i druge javne ličnosti tokom obraćanja medijima povodom ubistva istaknutog kosovskog političara Olivera Ivanovića direktno prozvao predsednik Aleksandar Vučić.\nDragan Janjić je istaknuti novinar koji ima pravo na svoje mišljenje i smatramo da je u ovom slučaju njegovo pominjanje bilo sasvim neprimereno\nSUZANA GRUBJEŠIĆ NOVA GENERALNA SEKRETARKA EVROPSKOG POKRETA U SRBIJI\nNa redovnoj godišnjoj skupštini Evropskog pokreta u Srbiji (EPuS) izabrano je novo rukovodstvo organizacije. Profesoru Mihailu Crnobrnji poveren je drugi mandat na mestu predsednika Pokreta, dok je za zamenika izabran Duško Lopandić.\nNova generalna sekretarka je Suzana Grubješić, a dosadašnja generalna sekretarka Maja Bobić izabrana je za potpredsednicu, zajedno sa Vladimirom Međakom, Jelicom Minić i Aleksandrom Simurdićem. Bobićeva će Evropski pokret u Srbiji predstavljati i u Međunarodnom evropskom pokretu u Briselu, gde je u novembru ponovo izabrana za članicu Odbora ove uticajne panevropske organizacije.\nPERSPEKTIVE ČLANSTVA NIKADA NISU BILE JASNIJE NI OPIPLJIVIJE\nEvropski pokret u Srbiji obeležava 25 godina postojanja, kao jedna od najstarijih nevladinih, nepartijskih i neprofitnih organizacija u Srbiji. Evropski pokret u Srbiji će i u godinama pred nama nastaviti da svojim iskustvom širi demokratski kapacitet društva i promoviše vrednosti koje vode dobrobiti društva.\nNAJBOLJI SRPSKI STUDENTI POLAZE NA PUTOVANJE EVROPOM\nNajbolji studenti srpskih univerziteta, njih 50 odabranih na konkursu Putujemo u Evropu, u subotu kreće na svoje tronedeljno putovanje po Evropi. Evropski pokret u Srbiji za njih organizuje svečani ispraćaj istog dana, 22. jula, u Kulturnom centru Grad, sa početkom u 18 sati.\n1 2 3 4 5 6 Idi na stranu: 1 2 3 4 5 6 7 8


Zatvoreni olimpijski bazen do zime – investicija vrijedna više od 13 mil KM | Hercegovina Press\nZatvoreni olimpijski bazen u Trebinju biće završen u zadatim rokovima izjavio je danas direktor Hidroelektrana na Trebišnjici Gordan Mišeljić.\n„Imali smo planove da se završi i ranije, ali kao i svaka velika investicija uvijek postoje opravdani razlozi i poteškoće. Nadamo se da ćemo do zimske sezone imati zatvoren olimpijski bazen“, dodao je on.\nGradonačelnik Trebinja Luka Petrović rekao je da je HET dobio saglasnost Vlade Srpske da investira devet miliona KM u ovaj objekat, naglasivši da se radi o najvećoj poslijeratnoj investiciji HET-a u Hercegovini.\n„Objekat će biti samoodrživ, više od 200 solarnih panela će zagrijavati vodu, biće izgrađen mini motel, teretana od 300 metara kvadratnih, spa centar od 250 metara kvadratnih, šest prodavnica, prostorije za sudije i takmičare, te tribine za 500 gledalaca“, rekao je Petrović.\nOn je dodao da HET radi zatvoreni bazen, a da će grad preuzeti izgradnju ostalih sadržaja, kojima će putem ustanove „Bazeni Trebinje“ i gazdovati objektom.\nRadova na izgradnji bazena danas je obišla i premijerka Željka Cvijanović koja je izrazila zadovoljstvo što javna preduzeća mogu na ovakav način učestvovati u velikim projektima.\n„“Mnogo godina se čekalo na ovakav sadržaj i ponosna sam što smo mi kao Vlada dali zeleno svjetlo da se radi ovaj projekat tim prije što će ovo mjesto okupljati različita takmičenja i ovdje vidim veliku priliku za razvoj sporta, uključivanjem velikog broja djece u treniranje, ali vidim i šansu za razvoj turizma“, rekla je Cvijanovićeva.\nKompletna investicija zatvorenog bazena sa svim pratećim sadržajima iznosiće više od 13,5 miliona KM.


► Konte formirao novu italijansku vladu, Di Majo novi šef diplomatije\nŠest dana od kada je predsednik Italije Serđo Materla poverio mandat Konteu da formira novu koaliciju, on je danas došao da kaže predsedniku da je u tome uspeo.\nKonte je predstavio danas članove svoje nove vlade u kojoj će proevropljlanin i evroposlanik Demokratske stranke Roberto Gvaltijeri imati strateško mesto ministra ekonomije i finansija.\nŠef Pokreta pet zvezdica (M5S) Luiđi Di Majo će biti novi šef diplomatije dok će šefica policije Lućana Lamorgese biti ministarka unutrašnjih poslova. Ministarstvo odbrane povereno je još jednom istaknutom članu Demokratske stranke Lorencu Geriniju, prenosi Frans pres.\nGeneralni sekretar Predsedništva Ugo Zampeti rekao je da će nova vlada sutra u deset položiti zakletvu u palati Kvirinale, sedištu predsednika republike.\nKonteova prva 14-mesečna vlada pala je prošlog meseca jer je Salvini povukao svoju antiimigrantsku partiju Ligu iz koalicije u neuspelom pokušaju da izdejstvuje prevremene izbore da bi on postao premijer.\nUprkos velikim rivalitetima, Demokratska stranka levog centra pristala je da vlada zajedno sa populističkim Pokretom pet zvezdica koji će i u novoj koaliciji biti stariji partner.\npokret pet zvezdica /\nItalijanski premijer Đuzepe Konte (Giuseppe Conte) otvorio je danas u Rimu virtuelni skup o ekonomskom oporavku zemlje, ocenjujući da je neophodno "amortizovati šok bez presedana" koji...


Trampa ne zanima Balkan, Hilari podržava Prištinu\nM. K. 5. novembra 2016. 18:48\nSAD će i posle predsedničkih izbora, koji se održavaju 8. novembra, izgledati isto kao i danas, izjavio je profesor američkog Univerziteta Obern Džim Seroka.\n„Verujem da će Amerika u sredu izgledati baš kao i danas“, kazao je Seroka novinarima na 10. Regionalnom seminaru politikologa na Kopaoniku.\nOn je dodao da je, po anketama, izvesno da će pobediti kandidatkinja demokrata Hilari Klinton, za koju bi glasalo 60 odsto ispitanika, dok bi za njenog protivnika, republikanskog kandidata Donalda Trampa, glasalo 40 odsto ispitanika, ali da se to neće znati do kraja.\nSeroka je na seminaru, tokom razgovora o spoljnoj politici SAD, rekao da ne veruje da će se odnosi prema Zapadnom Balkanu promeniti, jer Trampa ne zanima taj region, niti je video da je davao izjave o raspadu Jugoslavije i da je jedino poznato da je „proveo pola dana na Bledu, u Sloveniji“, dok je, s druge strane, jasno da Hilari Klinton daje podršku Prištini i kosovskim Albancima.\n„Zapadni Balkan nije visoko prioritetan za SAD. Iz perspektive Hilari Klinton, NATO je (1999. godine) bombardovao (Slobodana) Miloševića, a ne građane Srbije. Mislim da će ona ostaviti Srbiju na miru“, rekao je Seroka.\nDodao je da će oba predsednička kandidata morati da razmisle o spoljnoj politici SAD, jer se tokom ove kampanje pokazalo da su Amerikanci nezadovoljni mestom SAD u svetu i globalizacijom, za koju misle da šteti SAD.\nSeroka je dodao da je najveća greška vlade sadašnjeg predsednika SAD Baraka Obame to što nije uradio ništa kada je vlada Sirije prešla „crvenu liniju“.\nDekan Fakulteta političkih nauka (FPN) u Beogradu Dragan Simić kazao je novinarima da očekuje da će pobednika na predsedničkim izborima u SAD „realnost naterati da ublaži stavove“.\n„Spoljna politika bilo koje ozbiljne države se ne menja tek tako“, rekao je Simić.\nProfesor FPN Ivo Visković je rekao da Tramp pokazao osobine koje se ne očekuju od predsednika SAD – „eksplozivnost, radikalne stavove i netrpeljivost prema određenim grupama“, dok Hilari Klinton vuče probleme iz prošlosti.\n„Ovde je verovatno da će se glasati negativno, odnosno za onoga ko je manje loš kandidat“, rekao je Visković.\nOn je ocenio da bi bilo dobro da bude sastanka Srbije i SAD na najvišem nivou o bilateralnim odnosima i dodao da se sada Srbijom bavi srednji nivo američke administracije.\nProfesor FPN Slaviša Orlović je rekao da je Hilari Klinton tipična kandidatkinja establišmeta, dok Tramp predstavlja promenu.\n„Ako se bude glasalo srcem, pobediće Donald Tramp, a ako se bude glasalo glavom, pobediće Hilari Klinton“, ocenio je Orlović.\nGovornici su ocenili da su građani Srbije priklonjeniji republikancima zbog bombardovanja Jugoslavije 1999. godine – u vreme demokratske administracije, i zbog toga što republikanci iznose stavove otvorenije.\nbalkanDonald TrampHilari KlintonPriština\nNovi britanski blef: Preko Balkana šalju poruku Berlinu i…


FLY FROM NIŠ: [ANALIZA] Ko ulazi u JP "Aerodromi Srbije"?\nilustraicija (foto arhiva)\nI pored početne ideje da se osnivanjem JP Aerodromi Srbije objedini mreža svih aerodroma uključujući i Niš i Beograd, sa današnje tačke gledišta pitanje je ko će zapravo činiti ovo preduzeće, pored aerodroma Kraljevo, jer ni aerodrom "Ponikve" kod Užica najverovatnije neće biti u sastavu ovog preduzeća.\nDnevni list "Danas" piše da aerodrom Beograd neće ući zbog najavljene privatizacije, a da aerodrom "Konstantin Veliki" i aerodrom "Ponikve" zbog toga što su vlasnici lokalne samouprave odnosno gradovi Niš i Užice. Kako je ovom dnevnom listu poručeno iz Ministarstva građevine saobraćaja i infrastrukture, JP "Aerodromi Srbije" trenutno vodi pregovore sa Vojskom Srbije oko rešavanja statusa aerodroma "Morava" odnosno konverzije u civilno-vojni aerodrom. Saradnja JP "Aerodromi Srbije" sa drugim aerodromima zavisiće od osnivača.\nRukovodstvo grada Užica i aerodroma "Ponikve" ocenjuju za "Danas" da iako je to delovalo pre nekoliko godina kao dobra opcija, sa trenutne tačke gledišta pitanje je koliko bi ulazak u takav projekat bila dobra stvar ako nema aerodroma Beograd kako je to prvobitno bilo planirano.\n- Kada se, pre nekoliko godina, pričalo o tome da će u sastavu budućeg preduzeća biti i Ponikve, mi smo se radovali toj ideji. Međutim, iz ove perspektive posmatrano, mogu da kažem da to neće biti dobra opcija za Ponikve ukoliko se u sastavu Aerodroma Srbije ne nađe i beogradska vazdušna luka. Utoliko pre, što u saradnji sa beogradskim aerodromom, ali i kroz inicijativu o regionalizaciji Ponikava, pokušavamo da naš aerodrom osposobimo za saobraćaj. - rekao je između ostalog gradonačelnik Užica za "Danas"\nKako stvari stoje, preduzeće "Aerodromi Srbije" za sada će upravljati aerodromom "Morava" kod Kraljeva dok ranije najavljeno da bi kroz dalja ulaganja i drugi aerodromi poput Sombora i Sjenice mogli biti priključeni ovom preduzeću.\nFly from Niš / Danas.rs\nPosted by Fly from Niš at 09:06\nLabels: aerodrom Beograd, Aerodrom Kraljevo, aerodrom Niš, Aerodrom Užice, Aerodromi Srbije, analiza, Danas, drzava, investicije, investirori, letovi, niski aerodrom, srbija\naerodrom Niš (1401)\nAerodromi Srbije (48)\nAir Serbia (71)\nniski aerodrom (1016)


AMSS otvorio novi auto centar u Kragujevcu | Ritam Grada - vesti Kragujevac\nAuto-moto savez Srbije otvorio je novi Auto centar u Kragujevcu, u Mlavskoj ulici broj 1. Vozači iz Kragujevca i okoline u ovom novom, modernom objektu, mogu na jednom mestu da završe sve poslove vezane za registraciju i korišćenje automobila…\nU ovoj novoopremljenoj poslovnici mogu se dobiti međunarodna dokumenta – međunarodna vozačka dozvola, ovlašćenje za upravljanje vozilom u inostranstvu, zeleni karton. Pored toga, na raspolaganju je linija tehničkog pregleda, radi se priprema za registraciju vozila, obavezno, kasko, kao i putno zdravstveno osiguranje. Vozači mogu da se učlane u AMSS, urade sve vrste atesta za putnička, teretna i priključna vozila, ateste za vozila koja koriste TNG i metan, kao i ateste za prepravljena vozila.\nNa istom mestu radi se i procena štete, kao ispitivanje i provera vozila. Naravno, AMSS poslovnica u Kragujevcu ima i vozilo za pomoć na putu, odnosno šlepovanje vozila u kvaru ili ostećenih u\nSvi zainteresovani vozači koji poseduju automobile sa pogonom na tečni naftni gas, u novom objektu AMSS, mogu *potpuno besplatno* da provere zaptivenost gasnog sistema jer curenje gasa može da ugrozi njihovu bezbednost.\nU okviru tradicionalne akcije “Ispravno vozilo – bezbedno vozilo” koju AMSS organizuje pred početak zimske sezone, u ovom novom Auto centru, vozači će u naredna tri dana moći da, takođe, potpuno besplatno provere tehničku ispravnost svojih vozila.


Foto: Srna | Potpisani ugovori u vrijednosti oko 60.000 KM\nSrna 17.07.2019 13:13\nDonirana je zanatska oprema za drvopreradu za dva korisnika, plastenici za pet korisnika, multikultivatori sa priključcima za dva, a za četiri korisnika donirana je stoka.\nIlićeva je rekla da je donacije dobilo deset raseljenih lica i tri povratnika, koji imaju minimum uslova za egzistenciju, a bili su obuhvaćeni projektom stambenog zbrinjavanja u okviru Regionalnog stambenog programa.\n"Riječ je o opremi koja će im omogućiti da svoja domaćinstva ekonomski osnaže i stvore bolje uslove za život svojih porodica", dodala je Ilićeva.\nRadićeva je navela da ovaj projekat, čiji je glavni donator Vlada SAD, CRS realizuje u BiH, Srbiji i Crnoj Gori, te da se projekat u Republici Srpskoj realizuje uz sufinansiranje Republičkog sekretarijata za raseljena lica i migracije.\nOna je istakla da je oprema donirana prema vrsti proizvodnje kojom su korisnici već započeli da se bave i dodala da je u okviru projekta korisnicima danas održano i predavanje o proizvodnji perspektivnih poljoprivrednih kultura na otvorenom i načinima reklamiranja i predstavljanja svojih proizvoda.\nPomoćnik direktora Republičkog sekretarijata za raseljana lica i migracije Gojko Jotić rekao je da su korisnici ovih donacija bili obuhvaćeni projektom stambenog zbrinjavanja, za koji je izdvojeno oko 500.000 KM, ali da, kako je rekao, rješenje stambenog pitanja nije dovoljno za rješavanje egzitencije.\nJotić je naglasio da Republički sekretarijat podržava projekte CRS-a i da svake godine udružuju sredstva za relizaciju projekata.\nOn je naveo da će u Gradišci za dva mjeseca biti završena zgrada sa 32 stana za izbjegla i raseljena lica, vrijednosti 1.200.000 KM, a da će naredne godine biti završena još jedna zgrada sa istim brojem stanova, koja se gradi u okviru projekta CEB 2, a koji je vezan za zatvaranje kolektivnih i alternativnih vidova smještaja.\n"Obzirom da u Gradišci postoje veće potrebe, vodimo aktivnosti i privodimo kraju procedure za izgradnju još jedne zgrade na području Nove Topole, čime će biti riješen problem stambenog zbrinjavanja izbjeglih i raseljenih lica koja nemaju uslove za izgradnju individualnih stambenih objekata", rekao je Jotić.\nDrago Vujić iz Rovina, koji je tokom proteklog rata izbjegao iz Donjeg Vakufa, zahvalio je na doniranoj stolarskoj mašini, koja će mu pomoći tokom rada i omogući da od prodaje izrađenih predmeta zaradi dodatna sredstva za život.\nGradska uprava Gradiška je, u okviru projekta socio-ekonomskog osnaživanja "Održivi povratak i integracija raseljenih osoba i izbjeglica u BiH", potpisom ugovora obavezna da kontroliše pravilno korišćenje doniranih sredstava na području opštine Gradiška.


Đukanović: Izlazak Velike Britanije iz EU neće uticati na naše odnose | Aktuelno\nNaslovna POLITIKA Đukanović: Izlazak Velike Britanije iz EU neće uticati na naše odnose\nSastanak je, kako je saopšteno iz Đukanovićevog kabineta, održan na inicijativu Kemp u svjetlu izlaska UK iz EU i definisanja okvira budućih odnosa sa Crnom Gorom u tom kontekstu\nIzlazak Velike Britanije iz Evropske unije neće uticati na naše odnose kazao je predsjednik Crne Gore Milo Đukanović na sastanku sa ambasadorkom UK u Crnoj Gori Alison Kemp.\nSastanak je, kako je saopšteno iz Đukanovićevog kabineta, održan na inicijativu Kemp u svjetlu izlaska UK iz EU i definisanja okvira budućih odnosa sa Crnom Gorom u tom kontekstu.\nĐukanović se zahvalio ambasadorki na inicijativi za susret i čestitao na uspješno obavljenim izborima u Velikoj Britaniji koji su stvorili uslove za realizaciju odluke donešene na referendumu.\nUz žaljenje zbog napuštanja EU, on je iskazao puno poštovanje za tu odluku koja će, kako je kazao, imati posljedice na Uniju kojoj Crna Gora želi da pripada, ali neće uticati na naše odnose sa UK i želju da sa Ujedinjenim Kraljevstvom gradimo najbolje odnose.\nPodsjetio je na značajne benefite prisustva Velike Britanije u Crnoj Gori i regionu uz želju za nastavak saradnje na svim poljima.\nU tom kontekstu osvrnuo se i na poruke podrške evropskoj perspektivi Crne Gore iz Londona tokom njegove prošlogodišnje posjete, naglašavajući i dalje jednako snažno uvjerenje da je jedina dobra perpektiva za Crnu Goru i Zapadni Balkan puna integracija u EU.\n“Iako izlazimo iz EU, ne napuštamo Evropu, a sasvim sigurno ne napuštamo Zapadni Balkan”, kazala je Kemp\nĐukanović je istakao da je uvjere u nastavak partnerstva dvije države u okviru NATO, kao i na bilateralnom planu, ističući oblasti odbrane, bezbjednosti, pravde i carinskih službi u kojima je u prethodnom periodu ostvarena odlična saradnja.\n“Crna Gora ostaje snažno zainteresovana za dalje jačanje bilateralne saradnje i njeno širenje posebno na planu ekonomije”, poručio je Đukanović.\nKemp je naglasila da iako Ujedinjeno Kraljevstvo izlazi iz EU, ostaje potpuno posvećeno podršci reformama u Crnoj Gori baziranim na zajedničkim vrijednostima kroz savezništvo u NATO i proces evropske integracije Crne Gore.\n“Iako izlazimo iz EU, ne napuštamo Evropu, a sasvim sigurno ne napuštamo Zapadni Balkan”, kazala je Kemp.\nNa toj liniji najavila je dalju apsolutnu podršku reformama u Crnoj Gori, uključujući odbranu i bezbjednost, vladavini prava i slobodnim i odgovornim medijima.\nJedna od tema razgovora bile su i aktuelne prilike u Crnoj Gori u kontekstu usvajanja Zakona o slobodi vjeroispovjesti i uvjerenja. Ambasadorka Kemp je ocijenila da Crna Gora ima apsolutno suvereno pravo da donosi zakone kojim reguliše i uređuje bilo koje pitanje.\n“U ovom slučaju, fokus je sada na implementaciji. Iskazaću visoke ocjene za uzdržanost koju je policija kao državni organ pokazala tokom nedavnih protesta. Crna Gora može računati na podršku Ujedinjenog Kraljevstva u borbi protiv malignih uticaja”, poručila je Kemp.\nAmbasadorka Kemp poručila građanima CG: “Čast što provodim ove teške dane među ovim narodom”\nKabinet Đukanovića: Imamo mnogo važnijih poslova od Dodika


Prošla godina najopasnija za novinare\n71 novinar izgubio je život obavljajući svoju profesiju 2009. godine, navodi se u godišnjem izveštaju Komiteta za zaštitu novinara, što prošlu godinu čini najsmrtonosnijom za pripadnike te profesije od 1992, kada je njujorška organizacija počela da vodi dokumentaciju o pretnjama reporterima i njihovim saradnicima širom sveta.\nVelikom broju žrtava medju novinarima doprineo je masakr nad više od 30 medijskih radnika za vreme izborne krize na Filipinima. U izveštaju se takodje ističe a je više od 90 novinara uhapšeno u Iranu posle spornih predsedničkih izbora, dok je režim nastojao da ućutka glasove kritike. Dok je nasilje nad novinarima smanjeno u Iraku, opasnosti su povećane u Somaliji, Avganistanu i Pakistanu. Samostalni novinari, takozvani “frilenseri”, i novinari koji tekstove objavljuju na Internetu ugroženi su više nego ikada ranije, navodi Komitet za zaštitu novinara.\nKada je reč o zemljama regiona, Srbija se ove godine ne nalazi na listi, kao ni Crna Gora. Kosovo je kritikovano zbog pretnji upućenih Džeti Džari, urednici kosovske kancelarije Balkanske istraživačke mreže (BIRN) i njenim kolegama. Kada je reč o Hrvatskoj, u izveštaju se navodi slučaj fizičkog napada na reportera Medjimurskih novinara Stjepana Mesarića, i pretnje zbog kojih je dvoje hrvatskih novinara stavljeno pod zaštitu policije. S druge strane, kao pozitivan razvoj pominje se podizanje optužnice protiv osam osoba zbog ubistva urednika nedeljnika “Nacional”, Ive Pukanića.


Poslovi iz oblasti trgovina i prodaja - Poslovi Akademija Oxford\nPoslovi iz oblasti trgovina i prodaja\nJedna od najobimnijih oblasti na sajtu poslovi Akademije Oxford sasvim sigurno je i kategorija trgovina, prodaja. A u nju spadaju neka uobičajena zanimanja, poput prodavca, kasira, akvizitera i komercijaliste, ali i neka koja nisu tako često tražena, kao što su horeca menadžer ili tajni kupac. Takođe u ovu grupu poslova spadaju i poslovođa prodajnog objekta, ali i agent za prodaju nekretnina, kao i menadžer prodaje i uvoza, odnosno menadžer nabavke i izvora, te prodajni medicinski predstavnik i komercijalni direktor.\nU zavisnosti od radne pozicije zavisiće i zahtevane kvalifikacije za to radno mesto koje mogu da variraju od srednje trgovačke škole, za radno mesto prodavca i kasira, na primer preko, srednje škole nekog drugog smera za akvizitera i komercijaliste, pa do VI i VII stepena stručne spreme najčešće ekonomskog ili pravnog smera, ali neretko i medicinske struke za radna mesta prodajnog medicinskog predstavnika, komercijalnog direktora ili, pak menadžera prodaje i izvoza, te nabavke i uvoza. Upravo zato je i neophodno da svaki kandidat koji je zainteresovan za poslove koje nudi kategorija trgovina, prodaja na sajtu poslovi Akademije Oxford vrlo pažljivo čita sve navedene uslove, te da se javi na onaj oglas u kome zadovoljava sve što je navedeno, uzevši u obzir da potencijalni poslodavci često ne razmatraju prijave koje ne zadovoljavaju navedene uslove.\nNajčešće možete naići na oglase koji se odnose na poslove akvizitera u ovoj oblasti, što podrazumeva posao koji može da bude i honoraran. Od kandidata se ne zahtevaju nikakve posebne uslove, osim iskustva u prodaji određene vrste proizvoda. Naravno podrazumeva se da akviziter treba da ima izuzetno razvijene komunikacijske veštine, ali i prezentacione, kao i da je odličan organizator, samostalan, preduzimljivi i prodoran. Često se od kandidata koji želi da konkuriše na poslove akvizitera zahteva i posedovanje vozačke dozvole B kategorije, ali i poznavanje rada na računaru, a ponekad uslov može da se odnosi i na poznavanje engleskog ili nekog drugog stranog jezika.\nSlične uslove treba da ispuni i kandidat koji je zainteresovan za posao komercijaliste, ali na nešto višem nivou. Jedna od možda najinteresantnijih zanimanja koje možete pronaći u kategoriji trgovina, prodaja na našem sajtu je i tajni kupac, koji tek doživljava prodor na naše tržište, a podrazumeva da je kandidat dužan da obilazi određene prodajne objekte, te da pribavlja sve potrebne informacije o pružanju usluga u njima, a po planu koji mu je dat od strane poslodavca, nakon čega treba da napiše izveštaj, pa se podrazumeva da ima na prvom mestu dobro pamćenje, ali i da je objektivan, jer to iziskuju zadaci ovog radnog mesta.\nŠto se tiče viših pozicija u okviru trgovine i prodaje, jedan od najčešćih poslova svakako je menadžer nabavke i uvoza, od koga se zahteva posedovanje diplome najčešće ekonomskog fakulteta, ali i spremnost za usavršavanje, odnosno analitičnost. Kandidat koji je zainteresovan za obavljanje ovog posla bi trebalo da zna govorni i pisani engleski jezik, ali i da poseduje odlično znanje rada na računaru, te da je upoznat sa oblašću prava i ekonomije, kao i da poseduje pregovaračke veštine, samoinicijativu i da je u potpunosti upoznat, ali i ovladao svim pravilima poslovnog bontona.\nJoš jedna česta radna pozicija koju nudi kategorija tr,govina i prodaja na sajtu poslovi Akademije Oxford jeste i prodavac, što obuhvata širok spektar poslova, Njegova dužnost jeste da brine o prijemu robe, odnosno njenom skladištenju i održavanju, kao i da zna da je razvrsta. Podrazumeva se da prodavac izlaže robu, te izlazi u susret zahtevima kupaca sa kojima je u direktnom kontaktu, a od njega se očekuje i poznavanje rada na fiskalnoj kasi, znanje rada na računaru, te posedovanje znanja barem jednog stranog jezika, a u zavisnosti od zemlje u kojoj se posao obavlja zavisiće i zahtev za poznavanjem stranog jezika.\nNajvažnije je da maksimalno korektno odgovorite na sve zahteve radnog mesta, odnosno oglasa koji pronađete u ovoj kategoriji na našem sajtu. A imate mogućnosti da izvršite prijavljivanje na našu mejling listu, kako bi vam svi poslovi iz odabrane kategorije stizali na mejl.


Devenport u intervjuu FoNetu: Nezadovoljavajuće stanje medija - EU Delegacija u Srbiji\nBy Jovan objavljeno\t 11/05/2014 Intervjui\nOn je, u intervjuu FoNetu, podsetio da je Srbija potpisala sve međunarodne sporazume i konvencije u oblasti ljudskih i manjinskih prava, ali da njihova implementacija mora da bude u skladu sa međunarodnim obavezama i standardima.\nZbog toga „želimo da počnemo sa ovim prioritetom u pregovorima“, u okviru poglavlja 23, precizirao je Devenport i ocenio da je veoma bitno da strategija za borbu protiv diskriminacije bude sprovedena akcionim planom u ovoj oblasti.\n„Sada čekamo sledeći nacrt ovog plana“, dodao je Devenport i naglasio da EU „jako podržava“ medijsku reformu, na osnovu paketa zakona koji je pripremila prethodna vlada.\nOn je naveo da su već pripremljeni nacrti zakona o javnom informisanju i elektronskim medijima, dok „još ide rad“ na zakonu o javnim servisima, ističući da ohrabruje što je premijer Aleksandar Vučić u ekspozeu pomenuo paket ovih zakona, čije je usvajanje označio kao prioritet za ovu vladu.\n„Naravno da je usvajanje novih zakona veoma bitno, ali treba da dođe i do njihove implementacije“, napomenuo je Devenport, koji smatra da je u tome važna uloga parlamenta, ali i civilnog društva.\n„Mislim da su svi svesni da je opšta situacija medija u Srbiji još uvek jako nezadovoljavajuća i zbog toga su ti novi zakoni veoma bitni“, obrazložio je Devenport i ukazao da još postoje „fenomeni koji su veoma neprijatni, čak i neprihvatljivi“.\n„Na primer, činjenica da podaci iz zvaničnih istraga cure u javnost kroz nekoliko medija nije prihvatljiva, ne ide u korist prava građana i ne ide u korist pravednog i demokratskog sistema u Srbiji“, ilustrovao je Devenport.\nOn, takođe, misli „da je veoma opasno to što vidimo u vezi sa napadima u vašim medijima na organizacije i ličnosti, na veoma ličan i neprihvatljiv način“.\n„Dobro je, naravno, da su predstavnici vlade osudili ove napade, naročito u dva slučaja“, ali Devenport misli da je pojava ovih napada veoma zabrinjavajuća.\nOn je, istovremeno, ukazao i da neki primeri poređenja predstavnika civilnog društva, s jedne strane, i kriminalaca, s druge strane, predstavljaju „jasno kršenje standarda ponašanja u medijima, kao i prava tih pojedinaca i organizacija“.\n„Očekujemo da institucije koje imaju odgovornost za standarde u medijima reaguju na takve slučajeve“, rekao je Devenport i dodao da bi trebalo pojačati i ulogu nezavisnih insititucija, kao što su Savet za štampu i Radiodifuzna agencija.\n„I sami mediji, urednici i novinari, kroz asocijacije medija i novinara, imaju odgovornost da rade u korist podsticanja nivoa profesionalizma“, poručio je Devenport, koji smatra da je to „nešto što mora trajati, jer nema brzih rešenja, ali bi trebalo da idemo u tom pravcu“.\nProjektno finansiranje medija je koncept koji je veoma bitan, ali će biti izazov obezbediti transparentnost u svim procedurama takvog načina finansiranja, jer bez toga neće biti napretka i poboljšanja situacije, napomenuo je Devenport.\n„Još bi trebalo da kažem da javni servisi imaju svoju bitnu ulogu“, istakao je Devenport i naglasio da je bitno da javni servisi budu spremni da kritikuju vlast i vladu, ali da je „naravno bitno i da vlast to razume“.\n„Obrnuto govoreći, svaki pritisak na medije naravno nije prihvatljiv“, naglasio je Devenport i dodao da je veoma pozitivno to što je Medijska strategija postala jedan od najvećih prioriteta za novu vladu.\nUpitan koliko će to biti moguće, ne samo u medijima, nego i u drugim oblastima, budući da vlast nema ozbiljan korektiv, jer je opozicija slaba i u lošem stanju, Devenport je odgovorio da je „opozicija potrebna u svakoj demokratiji“.\n„Mislim da i u Srbiji politička opozicija ima veoma bitnu ulogu u parlamentu i van paramenta da izražava svoje mišljenje i kritikuje, što je potreban znak zdrave demokratije“, zaključio je Devenport.


Neznatno drugačije formulisana pitanja u aprilu – o stepenu poverenja u informacije o korona virusu – pokazala su da su info mediji skočili na 59 odsto stope poverenja, isto kao i nacionalne vlade.\n„Ono što vidimo relativno je visok nivo poverenja – u vreme izolacije – u medije i nacionalne vlade. Ali sproveli smo neke ankete od tada, koje pokazuju da je poverenje u medije palo za 11 procenata između aprila i maja“, kaže Njumen.\nIako zvanično nije deo izveštaja, ta skorašnja anketa pokazuje da je „momenat nacionalnog jedinstva“ možda već prošao.\nU svim ovim analizama o problemima sa poverenjem, većina ljudi – koje izveštaj naziva „tihom većinom“ – više voli ono što smatra „objektivnim“ vestima.\nU devet zemalja u kojim je ovo istraženo, sve su rekle da više vole vesti iz izvora „koji nemaju stanovište“.\n„Sve su to zemlje sa jakim i nezavisnim javnim emiterima“, navodi se u izveštaju.\nZa razliku od njih, u SAD – „gde su tokom godina i politika i mediji postali izrazito stranački polarizovani“ – mnogo je više ljudi reklo da više voli vesti koje dele njihova lična stanovišta.\n„Uprkos činjenici da je bio izloženim brojnim kritikama, vidimo kako BBC dosledno kod većine ljudi ostaje veoma pouzdan“, kaže Njumen. „Njemu se, zajedno sa emiterima kao što su ITV, najviše veruje.“\n„Ali očigledno smo videli i kako to poverenje opada – naročito kod posebno glasne manjine i sa levice i sa desnice, koja je poslednjih nekoliko godina manje verovala BBC-ju.“


Za vikend Duhovi, cvetanje Tise i Dani roda - Portal 105.rs\nNaslovnaZrenjaninZR KulturaZa vikend Duhovi, cvetanje Tise i Dani roda\nZa vikend Duhovi, cvetanje Tise i Dani roda\nManifestacije u Melencima, Tarašu i Novom Bečeju.\nInsekt Tiski cvet (foto: FB stranica "Kad Tisa cveta")\ncvetanje tise novi bečej\nPredstojećeg junskog vikenda, u okolini Zrenjanina, biće održane čak tri manifestacije.\nBliži se leto i ovakvih dešavanje će biti sve više, a ovoga puta moći ćete da birate između Melenaca, Taraša i Novog Bečeja ili da sve tri lokacije posetite u tri dana.\nCvetanje Tise je prirodni fenomen koji se viđa jednom godišnje samo na reci Tisi kod Novog Bečeja i na reci Jangcekjang u Kini. Tiski cvet nije biljka, već insekt koji izlazi na površinu vode kako bi produžio vrstu, ali nakon toga odmah umire.\nDan cvetanja se nikada ne zna tačno, ali se svake godine zbog ovog događaja, sredinom juna, organizuje festival “Kad Tisa cveta”. Ove godine, festival je planiran za 10., 11. i 12. jun.\nTisa je zajednička Novom Bečeju i Tarašu, u kome će, takođe ovog vikenda biti dinamično i puno posetilaca. Taraš je Evropsko selo roda i meštani se svake godine obraduju rodama koje se vraćaju u njihovo selo, a posvetili su im i manifestaciju “Dani taraških roda”, koju ćete imati priliku da posetite u subotu, 11. juna.\nTakođe, predstojećeg vikenda, ljubitelji ovčijeg paprikaša, mogu da računaju na odlične mirise koji će se širiti sa Rusande. Melenačka slava “Duhovi” svake godine okupi prave majstore u kuvanju čuvenog čobanskog paprikaša, ali i mnogo posetilaca koji žele da probaju ovaj specijalitet.\nObeležavanje seoske slave zakazano je za subotu i nedelju, 11. i 12. jun.


Jeftini letovi iz Beograda za Tuzlu - Avio karte Beograd Tuzla - eSky.rs\nAvio karte iz Beograda za Tuzlu\nPretražite letove iz Beograda za Tuzlu\nProverite najbolje prilike za letove iz Beograda za Tuzlu\n✔ Postoje li posebne ponude za letove iz Beograda za Tuzlu na eSky.rs?\n✔ Mogu li se pobrinuti za osiguranje prilikom rezervacije leta iz Beograda za Tuzlu?\n✔ Ako rezervišem let iz Beograda za Tuzlu, mogu li da rezervišem ujedno i smeštaj?\n✔ Koje avio-kompanije nude letove iz Beograda za Tuzlu?\nBudite sigurni, da na eSky.rs ponuda letova iz Beograda za Tuzlu uključuje ne samo niskotarifne avio-kompanije, već i one koje su specijalizovane za visoki standard.\nNikola Tesla Tuzla Airport\nJeftini letovi do Srbije Jeftini letovi iz Srbije Jeftini letovi za Niš Jeftini letovi iz Niša Jeftini letovi za Shigatse Jeftini letovi iz Shigatse\nJeftini letovi do Grenade Jeftini letovi iz Grenade Jeftini letovi do Thandwe Airport Jeftini letovi od Thandwe Airport


Video - Nove fiskalne kase i ko nema obavezu fiskalizacije - Trgoservis\nVideo – Nove fiskalne kase i ko nema obavezu fiskalizacije\nNove fiskalne kase i ko nema obavezu fiskalizacije\nDrugo pitanje bi bilo, ko nema obavezu fiskalizacije.\nZakonodavac je propisao uredbu o određivanju delatnosti kod čijeg obavljanja ne postoji obaveza evidentiranja prometa na malo preko elektronskog fiskalnog uređaja.\nUredbom su određene delatnosti kod čijeg obavljanja polazeći prvenstveno od tehničkih i funkcionalnih karakteristika elektronskih fiskalnih uređaja, kao i specifičnosti obavljanja tih delatnosti, ne postoji obaveza evidentiranja prometa dobara i usluga na malo i primljenih avansa za promet na malo.\nPod jedan, prodaja sopstvenih poljoprivrednih proizvoda na pijačnim tezgama i sličnim objektima i drugim mestima u skladu sa posebnim propisima.\nOvde naglašavamo da se oslobođenje odnosi isključivo na prodaju sopstvenih poljoprivrednih proizvoda, koje je poljoprivredni proizvođać sam proizveo.\nNa našim pijačnim tezgama se uglavnom vrši preprodaja poljoprivrednih proizvoda, tako da se na ta lica koja se bave preprodajom ne odnosi oslobađanje od obaveze evidentiranja prometa.\nZatim dalje, one delatnosti koje obavljaju obveznici fiskalizacije a koji naknadu za prodata dobra odnosno pružene usluge naplaćuju ispostavljanjem računa o obračunu potrošnje preko mernih instrumenata.\nZnači tu se radi o grejanju, gasu, telefonu, električnoj energiji, voda i druge slične stvari.\nU članu tri uredbe, navedene su još neke delatnosti za koje ne postoji obaveza evidentiranja.\nPa s obzirom da tih delatnosti ima više, navešćemo samo neke, recimo šifra četrdesetdevet tačka tridesetdva, to je taksi prevoz, zatim gradski i prigradski kopneni prevoz putnika, zatim pravni poslovi izuzev aktivnosti javnih beležnika i izvršitelja.\nZatim, obrazovanje osim iz grane osam pet tačka pet – ostalo obrazovanje, zatim zdravstvene delatnosti ali, zdravstvene usluge koje se obezbeđuju iz sredstava obaveznog zdravstvenog osiguranja. Znači sve privatne ordinacije, poliklinike, i ustanove moraju da evidentiraju promet, to je i do sada bilo tako.\nKod pravnih poslova samo treba reći da i za ubuduće i taksi prevoz i delatnost advokata neće biti obveznik fiskalizacije.\nŠto se tiče delatnosti za koje ne postoji obaveza evidentiranja prometa na malo i primljenih avansa za promet na malo preko elektronskog fiskalnog uređaja, smatraju se i delatnosti iz zakona o komunalnim delatnostima, osim, upravljanje grobljima i sahranjivanje, pogrebne delatnosti i pružanje usluga na pijacama, izdavanje u zakup objekata tezgi i prostora na njima.\nOve delatnosti i do sada su bile izuzete od oslobađanja odnosno bile su u obavezi da se izdaje fiskalni račun.\nTakođe poslovi iz pravilnika određivanja poslova koji se smatraju starim i umetničkim zanatima, odnosno poslovima domaće radinosti, i ovde ima izuzetak, a to je kamenorezački zanat.\nTakođe i pojedine delatnosti u okviru sledećih grupa trgovine na malo izvan prodavnica, to je ulična prodaja sladoleda, lozova, kokica i štampe, kolporteri, znači tu nije uključena ova prodaja štampe u kioscima, nego samo na ulicama i ostale nepomenute lične delatnosti kao što su aktivnosti čistača cipela, nosača i lica za naplatu parkiranja automobila.\nOva uredba se primenjuje od prvog prvog dve hiljade dvadeset druge godine.


Mesečni horoskop za decembar: Rak - WANNABE MAGAZINE\nMesečni horoskop za decembar: Rak\nOvaj mesec će bez sumnje biti dobar za vaš ljubavni život. Već 10. decembra možete očekivati da se dese neke značajne stvari na ljubavnom planu. Bićete veoma entuzijastični i osećaćete se kao da je vaš partner iznenada postao centar vašeg svemira. Zahtevaćete pažnju, ali pripazite da u tome ne preterate, jer vas partner može doživeti kao posesivne.\nDecembar će vam doneti velike uspehe na polju karijere, ali i period uživanja u plodovima prethodnog rada. Bićete neumorni, stalno ćete osmišljavati nove projekte, a vaši talenti će posebno dolaziti do izražaja. Ipak, period praznika biće period visoke potrošnje, pa vam savetujemo da racionalizujete svoje troškove i svedete ih u okvire neophodnog.\nBudući da će ovo biti vrlo dinamičan period i na ljubavnom i na poslovnom planu, to se može loše odraziti na vašu formu i opšte zdravstveno stanje. Pokušajte da se organizujete tako da date sebi vremena za odmor, a ovog meseca se i posebno zdravo hranite.\nPažljivo pristupite svim rizicima i velikim ulaganjima, jer su moguće greške sa dugoročnim posledicama.


Za prvu bebu rođenu u 2022. godini 100.000 dinara - JuGmedia\nUprava grada Vranja je za prvu bebu koja bude rođena u Novoj godini obezbedila 100.000 dinara, a za sve koje 1. januara budu došle na svet po 50.000 dinara, istakla je na današnjoj konferenciji za novinare Danijela Milosavljević, portparol Gradskog veća.\nOna je naglasila da su gradski većnici na današnjoj 71. sednici po redu usvojili i predlog odluke komisije za vantelesnu oplodnju da se za dva para izdvoji još po 250.000 dinara.\n„Grad Vranje je u ovoj godini na ovaj način finansijski podržao osam bračnih parova i već su na putu dve bebe.“, rekla je Milosavljevićeva i naglasila da je izmenom Pravilnika o besplatnom i povlašćenom prevozu deci iz seoskih sredina omogućeno da koriste besplatno prevoz od mesta stanovanja do svoje matične škole koje se nalaze na udaljenosti do četiri kilometra.\nPo njenim rečima Akcionim planom za unapređenje socijalnih usluga unapređena je i usluga koja se odnosi na partnersko nasilje spajanjem usluga sigurne kuće i SOS telefona.\n„Radili smo i na unapređenju mere zaštite dece koja prose na ulicama našeg grada. U akcijama koje smo spovodili na terenu utvrdili smo da se ne radi o organizovanom prosjačenju već da ta deca na ovaj način ostvaruju neki vid prihoda za svoju porodicu. Tom prilikom naišli smo na problem utvrđivanja identifikacije te dece koju ćemo ubuduće da rešavamo uz pomoć romskih organizacija i na taj način sklonimo ovu decu sa naših ulica.“, kaže Milosavljevićeva.\nNa današnjoj sednici većnici grada Vranja su usvojili i tekst javnog konkursa za finansiranje projekta iz oblasti kulture, Nacrt programa podsticaja za razvoj „Slobodne zone Vranje“ sa finansijskim poslovanjima, kao i Nacrt Odluke o programu uređenja građevinskog zemljišta za nastupajuću godinu.


Kon: Okupljanja bez maske na otvorenom za mesec i po, dva - Glas Zaječara\nHome Društvo Kon: Okupljanja bez maske na otvorenom za mesec i po, dva\n„Vrlo brzo ćemo mi, kad se spusti aktivnost virusa, za jedno mesec i po, dva, dozvoliti se bude na otvorenom prostoru bez maske“, izjavio je Kon za N1.\nOn je rekao da svako ko krši epidemiološke mere „mora da zna da će nekad biti kažnjen“, ali i da će „vrlo brzo“ proći vreme kada je to potrebno.\nDoktor Kon nije želeo da govori o optužbama da su zamenik gradonačelnika Beograda Goran Vesić ili predsednik Srbije Aleksandar Vučić kršili epidemiološke mere prisustvom na korona žurci, odnosno „branču“ bez maski.\n„Ja doživljavam, ako govorimo konkretno o predsedniku (Vučiću), da on vrlo pažljivo osluškuje kako se narod ponaša, ima odnos prema tome koji većina našeg naroda ima i zato je dobro prihvaćen u narodu“, rekao je.\n„Da li greši – greši. Nema tu dileme, u lice sam mu govorio. Međutim, njegovo je da odgovori, ne mogu ja da odgovorim ono što je on meni govorio“, dodao je doktor Kon.\nNjegov utisak je da građani ne slušaju preporučene mere i da za ono što je preporučeno „sada znamo za sigurno da nikad neće da funkcioniše“.\n„Kod nas se obaveza tretira kao preporuka“, kaže i dodaje da se to vidi na primeru vakcinacije protiv gripa, koja je obavezna pa se ne sprovodi.\nIstakao je da ljudi imaju izbor ili da se vakcinišu ili da se zaraze, a svako ko se opredeli da se zarazi „treba da zna da je smrtnost od bolesti jedan odsto – znači jedan od sto umire od te bolesti, na sedam miliona ljudi to je 70 hiljada“.\n„Ja želim sve najbolje svakome ko se tako odlučio, da ima blagu formu bolesti, čak da nema nikakvu i da stekne imunitet, ali to nije mudra odluka“, rekao je on.\nIstakao je da je za kolektivnu zaštitu neophodno da najmanje pola odrasle populacije bude vakcinisano, a da bi bili „potpuno sigurni“ injekciju treba da primi 80 odsto ljudi.\nDoktor Kon je rekao da se „neprekidno“ sprovode kontrole i izriču kazne zbog kršenja epidemioloških mera.\nU slučaju javnih okupljanja, poput protesta, igranja kola oko spomenika Stefanu Nemanji i ostalih, jedino bi bila moguća upotreba sile, „a ja nisam za upotrebu sile“, rekao je on.\nKon je rekao da se ne razmatra da vakcinacija bude obavezna za bilo koga osim za zdravstvene radnike.\nAko imaju veći strah od vakcine nego od zaražavanja, ne može da im se prepusti ta odluka jer tako mogu da zaraze okolinu i pacijente, rekao je epidemiolog.\nPrethodni tekstMilion evra za inkluziju Roma u deset gradova i opština u Srbiji\nNaredni tekstViše sela i naselja u sredu bez struje


Nišlije ne prekidaju okupljanja, protestom dočekuju Zoranu Mihajlović\nU novoj zgradi Pozorišta “ Bora Stanković” u Vranju ansambl Narodnog pozorišta iz Beograda je…\nGrađani Niša nastaviće sa svakodnevnim protestima zbog odluke Gradskog veća da aerodrom „Konstantin Veliki“ bude ustupljen državi, odlučeno je na današnjem, trećem po redu, protestnom skupu održanom na centralnom gradskom trgu.\nOkupljanja će biti svakodnevno organizovana na zahtev gradjana koji su burno reagovali na predlog da se protest „zamrzne“ do dana održavanja Skupštine grada.\nSutrašnji protest zakazan je za 10 sati ispred Gradske kuće zbog toga što je za prepodne najavljen dolazak u Niš potpredsednice Vlade Zorane Mihajlović, a narednih dana protesti će biti organizovani u 17 časova.\nPredstavnici Nacionalne koalcije za decentralizaciju i Udruženog pokreta slobodnih stanara (UPSS) pokušali su da objasne okupljenim gradjanima da je odluka o privremenom prekidu protesta doneta zbog predstojećih praznika, ali okupljene Nišlije nisu prihvatile takav predlog.\n„Nemamo šta da praznujemo, zovite ljude da izadju na ulice, zovite radnike da izadju iz fabrika„, zahtevali su okupljeni gradjani.\nČuli su se i predlozi da se organizuju protestne šetnje i da se protesti organizuju ispred kuće gradonačelnika Niša.\nSpomenka Filipović, jedna od najstarijih učesnica protesta istakla je da su protesti jedini način da Nišlije sačuvaju aerodrom.\n„Moramo da protestujemo svakog dana, oni ne smeju da održe sednicu Skupštine. Ako ne protestujemo svakog dana mogu lako da nas prevare. Rekli su da će skupštinsko zasedanje biti 10. aprila, a možda ga već sutra održe„, rekla je Filipović.\nJovana Strahinjić iz Nacionalne koalicije za decentralizaciju kazala je da će se organizacijom protesta i pitanjima aerodroma ubuduće baviti koordinacioni odbor koji su formirali predstavnici većeg broja organizacija civilnog društva, medju njima i predstavnici te koalicije i UPSS-a.\nDjokica Jovanović, jedan od lidera Udruženog pokreta slobodnih stanara rekao je da je koordinacioni odbor danas okvirno definisao svoje zahteve.\n„Tražimo da sednica Skupštine grada ne bude održana, da gradonačelnik i Gradsko veće podnesu ostavke, a da se na javnoj raspravi raspravlja o ekonomskoj opravdanosti ustupanja aerodroma državi„, rekao je Jovanović.\nPoplava kod Garetove palate u centru grada\nBoks: Andrejević i Bidžić trijumfovali u Kragujevcu\nUbijen mladić u Vrežini?\nNIŠ - Na okretnici u naselju Donja Vrežina jutros oko 7 časova je pronađeno beživotno telo mladića starog 25 godina putničkom automobilu "alfa…\nČekanje na graničnim prelazima oko sat vremena, za vikend se očekuju velike gužve vikenda\nPočetak vikenda na graničnom prelazu ''Gradina'', na srpsko-bugarskoj granici, obeležavaju veće gužve, izjavio je za Jugmediu šef Carinske ispostave''Gradina''…\nKafić „Sanjeli“ se širi u parku sa dozvolama\nLESKOVAC – Vlasnici leskovačkog kafića „Sanjeli“ nastavljaju sa betonskim ulepšavanjem dela parka u centru grada, odnosno, zelene površine…\nMocartova opera za male Vranjance...\nU novoj zgradi Pozorišta “ Bora Stanković” u Vranju…\nIgor na Tuga za ukradenim biciklom\nAnonimni na Tuga za ukradenim biciklom\nRok''feler'' na Vučić: Penzionerima po 5. 000 dinara u novembru


Sportske.net - LŠ kvalifikacije - CSKA Moskva i Slavija Prag u četvrtom kolu\nLŠ kvalifikacije - CSKA Moskva i Slavija Prag u četvrtom kolu\nPosle prvaka Azebejdžana, Karabaga, u plej-of su se plasirali češki šampion i vicešampion Rusije.\nPosle pobede od 2:0 u Atini na AEK-om pre osam dana, 'Armejci' su rutinski završili posao u Moksvi.\nUpisali su 'minimalac' (1:0) pred svojom publikom, pa sa duplom pobedom idu dalje. Jedini gol na utakmici postigao je Naćo u 74 minutu, nepuna dva minuta pošto je ušao u igru umesto Berezuckog.\nPomenimo da je za goste iz glavnog grada Grčke ceo meč odigrao srpski internacionalac Uroš Ćosić, koji je činio bedem ispred gola zajedno sa još jednim bivšim fudbalerom Crvene zvezde Ognjenom Vranješom, i iskusnim Ukrajincem Čingrinskim.\nKuriozitet sa ovog meča je što golman CSKA Igor Akinfejev ponovo nije primio gol, što se može svrstati u pravo čudo. Sačuvao je mrežu na dve vezane utakmice u takmičenjima pod okriljem UEFA , kažemo čudo, jer mu to nije pošlo za rukom na evrosceni "otkad sebe".\nU isto vreme, u susednoj Belorusiji, bilo je mnogo neizvesnije. BATE Borisov na svom bunjištu nije uspeo da anulira 'minimalac' Slavije iz Praga.\nPrvak Belorisije je pobedio u revavnšu sa 2:1, pa šampion Češeke ide dalje zahvaljujući golu u gostima.\nBATE je dobro otvorio utakmicu, poveo već u petom minutu preko Signeviča, ali minut pred odlazak na odmor, strelac jedinog gola na utakmici u Pragu, Milan Škoda, ponovo biva koban po Beloruse i poravnava na 1:1, što je bio rezultat posle prvih 45 minuta igre. Staševič je doneo domaćinu novo vođstvo samo što se krenulo sa centra u nastavku, ali se rezultat do kraja više nije menjao.\nSprski internacionalac Nemanja Milunović i bivši fubaler Vojvodine Mirko Ivanić su odigrali ceo meč za ekipu koja je zabeležila 'pirovu pobedu'.\nCSKA Moskva - AEK 1:0 (prvi meč 2:0)\nBATE Borisov - Slavija Prag 2:1 (0:1)\nE da Zvezda igra kvalifikacije za LS,bilo bi svasta moguce kad Slavija stigla do 4.kola a Sparta ce ove godine biti jac a mi cemo ih uz dobru igru izbaciti,ali Grof ne moze Vozdovac da dobije


EP u Osijeku: Jasmina Milovanović ekipno u četvrtfinalu | podunavlje.info\nHome > NAJNOVIJE > EP u Osijeku: Jasmina Milovanović ekipno u četvrtfinalu\nOSIJEK, 21. mart 2019 – Srpski seniorski reprezentativci su na vrlo dobar način počeli učešće na Evropskom prvenstvu vazdušnim oružjem u Osijeku. Prvog dana seniorskih takmičenja na programu su bile pojedinačne i ekipne kvalifikacije u sve četiri discipline. Dvojica srpskih strelaca, Damir Mikec (pištolj) i Lazar Kovačević (puška) su izborili mesta u pojedinačnim finalima, koja su na programu u subotu. Kad je o ekipnim takmičenjima reč, u četvrtfinale (među osam najboljih) prošli su tim seniora puškom i muški i ženski timovi pištoljem, a u ženskom je i članica Streljačke družine Smederevo Jasmina Milovanović.\nPrvi dan EP za seniore zaključen je takmičenjem pištoljem za žene. Srpske seniorke nisu blistale, ali ipak su se izborile za četvrtfinale, osvajanjem šeste pozicije. Rival Srbije u četvrtfinalu biće Ukrajina. Ukoliko uspeju da savladaju Ukrajinke, Srpkinje će se u polufinalu boriti protiv Mađarske ili Švajcarske. Pojedinačno je od naših reprezentativki najviši plasman ostvarila je Bobana Momčilović Veličković na 22. mestu, sa 568, sedam krugova manje od rezultata neophodnog za finale. Jasmina Milovanović je zauzela 29. poziciju (562), a Zorana Arunović 43. mesto (554). Na vatrenu liniju izašle su 63 devojke iz dvadesetak zemalja.\nJelena Arunović, selektor reprezentacije za pištolj čestitala je Damiru Mikecu, koji je održao visok nivo plasmana posle osvajanja srebra i olimpijske kvote na Svetskom kupu u Nju Delhiju.\n„Šteta što niko od devojaka nije došao do finala, posebno zato što prosek rezultata svih učesnica nije bio mnogo visok, izgleda da mnogima nije odgovaralo svetlo u dvorani. Od obe ekipe smo očekivali plasman u četvrtfinale. Naša muška ekipa ima kvalitet da u borbi sa Slovacima dođe do polufinala. Što se ženske ekipe tiče, verujem da mogu da gađaju mnogo bolje nego u kvalifikacijama. Ukoliko uspeju da postignu ostvarenja na svom nivou, otvaraju im se šanse da izbore mesto među četiri najbolja tima.“\nEvropsko prvenstvo u Osijeku, četvrti dan\n29/03/2020, 7:19 pm


MINISTAR MALI OBJAVIO DOBRE VESTI: "Sledeće godine se očekuje znatno manji deficit, imamo prostor za povećanje penzija i plata"\n03. 10. 2021. u 10:08\nMINISTAR finansija Siniša Mali izjavio je da se sledeće godine očekuje znatno manji deficit od previđenog i iznosiće oko tri odsto BDP-a, dok se za ovu godinu očekuje deficit od pet odsto, kao i da postoji prostor za povećanje plata i penzija.\nBudžetom za 2022. godinu predvideđen znatno niži deficit nego što je to projektovano rebalansom budžeta iz aprila 2021. godine, kada je predviđeni deficit iznosio 6,9 odsto BDP-a, precizirao je Mali u intervjuu za "Politiku".\nOn je najavio da će se od od 11. oktobra sa misijom Međunarodnog monetarnog razgovarati u okviru redovne revizije programa i da će im predstaviti rezultate iz ove godine.\nOvaj bolji rezultat, kako je naveo Mali, je zahvaljujući boljoj naplati prihoda, pre svega poreskih, ali i manjoj realizaciji pojedinih kategorija rashoda.\nOn kaže i da ne očekuje da nam "korona pomrsi račune, ali da uvek treba biti oprezan."\nPodseća i da je MMF Srbiji dodelio 627,6 miliona specijalnih prava vučenja čiji je ekvivalent 760 miliona evra.\nDeo novca, kako je rekao Mali, upotrebiće se za izmirivanje obaveza koje dospevaju naredne godine.\nSredstva mogu da se koriste od 1. januara naredne godine, a sprema se i zakon o tome koji će se naći na sednici vlade u prvoj polovini oktobra, kazao je on.\nReč je o veoma jeftinom novcu, koji je MMF poklonio svim državama članicama kako bi im pomogao usled pandemije korona virusa.\nOd početka korona krize država se zadužila za oko 5,4 milijardi evra, javni dug raste, ali i MMF očekuje da se dug vrati na silaznu putanju.\nPovodom ovog pitanja, ministar je kazao da nije reč samo o očekivanjima MMF-a, već da to predstavlja i "našu strategiju i cilj".\n- Novac koji smo uzeli zaduživanjem od početka korona krize, pre svega je iskorišćen za pomoć privredi i građanima, ali i za vraćanje starih i skupih dugova - objasnio je Mali.\nOn je dodao da se narednih godina očekuju održivi nivoi deficita, a da će i samim tim javni dug ići silaznom putanjom, te da neće preći preko 60 odsto BDP-a.\nMinistar je poručio da javni dug može da bude samo niži od toga, te da će se tome i težiti.\nKada se radi u povećanju plata u javnom sektoru i penzija za narednu godinu, ministar Mali je rekao da "imamo zaista dobre rezultate, i bolje nego što smo se nadali, tako da postoji prostor za povećanje plata i penzija."\nOn je kazao da se penzije povećavaju u skladu sa švajcarskom formulom, u odnosu na rast inflacije i rast plata, te da će sigurno rasti više od pet odsto.\nOsim toga, kako je naveo, najstariji sugrađani će dobiti jednokratnu novčanu pomoć u iznosu od 20.000 dinara u februaru ili martu.\nMinistar je takođe rekao da se nada da će u narednom periodu postojati fiskalne mogućnosti, kao i kada se budemo potpuno izvukli iz pandemije, da će doći do toga da penzije u većoj meri prate rast plata.\nCilj je, kako je istakao, da prosečna penzija 2025. godine iznosi 440 evra.\nKada je reč o platama, Mali je kazao da se čeka kraj trećeg kvartala kako bi se videlo koliki procenat će tačno iznositi taj rast, ali i on će biti veći od šest odsto.\nŠto se tiče iznosa minimalne cene rada, ona će od 1. januara rasti za 9,4 odsto, tako da će iznositi 35.012 dinara, poručio je ministar.\nMALI: Đilasov džuboks ponovo emituje laži\n30. 09. 2021. u 16:59\nUZMI RAČUN I POBEDI 2021: Dodeljen stan porodici Zukanović\n30. 09. 2021. u 15:44\nUKUPNO 3.600 EVRA PO AUTOBUSU: Juče isplaćena poslednja rata pomoći auto-prevoznicima\nMinistarstvo finansija Srbija Siniša Mali BDP


NULTA TOLERANCIJA PREMA KRIMINALU Iran pogubio SULTANA KOVANICA zbog manipulacija na berzi | Glas Laktaša - Nezavisni online magazin\nNULTA TOLERANCIJA PREMA KRIMINALU Iran pogubio SULTANA KOVANICA zbog manipulacija na berzi\nIRAN, 14. novembra – Iranske vlasti pogubile su danas takozvanog “sultana kovanica” i njegovog saučesnika zbog sakupljanja dvije tone zlatnih novčića i manipulacija na valutnom tržištu.\nTime su iranske vlasti još jednom pokazale nultu toleranciju prema finansijskom kriminalu, u uslovima kada nastoje da podignu vrijednost nacionalne valute u svetlu domaće ekonomske krize, ocjenjuje agencija AP.\nIranska državna televizija je prenijela da su Vahid Mazlumin i njegov saučesnik Muhamed Ismail Gasemi obešeni rano jutros, uz podsjećanje da su prethodno bili osuđeni za manipulacije na tržištu “čvrstih” valuta.\nIranske vlasti su julu uhapsile Mazlumina (58).\nIranci su počeli da skupljaju zlatne novčiće i druge aktive koje se smatraju sigurnim utočištem nakon što je lokalna valuta proteklih mjeseci zabilježila pad vrijednosti usljed obnavljanja američkih sankcija Iranu.\nIranski rijal je pao na 135.000 rijala za dolar u odnosu na prošlogodišnji kurs od oko 40.500 rijala za dolar.\nPrethodni tekstDrugovići: Sve spremno za Dan rakije i tradicionalne gastronomije\nSledeći tekstPOVRATAK HIT SERIJE Počelo snimanje druge sezone “Senki nad Balkanom”